title: 2010/138/,ΕυͿατόμ: Απόφαση της Επιτροπής, της 24ης Φεβρουαρίου 2010 , για τροποποίηση του εσωτερικού κανονισμού της

text:
               5.3.2010

               EL

               Επίσημη Εφημερίδα της Ευρωπαϊκής Ένωσης

               L 55/60

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 24ης Φεβρουαρίου 2010
   για τροποποίηση του εσωτερικού κανονισμού της
   (2010/138/ΕΕ, Ευρατόμ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για την ίδρυση της Ευρωπαϊκής Ένωσης,
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 249,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα άρθρα 1 έως 29 του εσωτερικού κανονισμού της Επιτροπής (1) αντικαθίστανται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 24 Φεβρουαρίου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 308 της 8.12.2000, σ. 26.

      ΠΑΡΑΡΤΗΜΑ

         «ΚΕΦΑΛΑΙΟ Ι

            ΕΠΙΤΡΟΠΗ

         Άρθρο 1
         Συλλογικότητα
         Η Επιτροπή ενεργεί συλλογικά σύμφωνα με τις διατάξεις του παρόντος εσωτερικού κανονισμού και τηρώντας τις προτεραιότητες που έχει θέσει στο πλαίσιο των πολιτικών προσανατολισμών που καθορίζονται από τον πρόεδρο, σύμφωνα με το άρθρο 17 παράγραφος 6 της ΣΕΕ.
         Άρθρο 2
         Πολιτικοί προσανατολισμοί, προτεραιότητες, πρόγραμμα εργασίας και προϋπολογισμός
         Σύμφωνα με τους καθοριζόμενους από τον πρόεδρο πολιτικούς προσανατολισμούς, η Επιτροπή θέτει τις προτεραιότητές της, οι οποίες εκφράζονται στο πρόγραμμα εργασίας της και στο σχέδιο προϋπολογισμού που εγκρίνει ετησίως.
         Άρθρο 3
         Ο Πρόεδρος
         1.   Ο πρόεδρος καθορίζει τους πολιτικούς προσανατολισμούς στο πλαίσιο των οποίων η Επιτροπή ασκεί τα καθήκοντά της (1). Ο πρόεδρος συντονίζει τις εργασίες της Επιτροπής για να διασφαλίσει την πραγματοποίησή τους.
         2.   Ο πρόεδρος αποφασίζει σχετικά με την εσωτερική οργάνωση της Επιτροπής ώστε να διασφαλίζονται η συνοχή, η αποτελεσματικότητα και η συλλογικότητα της δράσης της (2).
         Με την επιφύλαξη του άρθρου 18 παράγραφος 4 της ΣΕΕ, ο πρόεδρος μπορεί να αναθέσει στα μέλη της Επιτροπής ιδιαίτερους τομείς δραστηριότητας, στους οποίους είναι ειδικά υπεύθυνα για την προετοιμασία των εργασιών της Επιτροπής, καθώς και για την εκτέλεση των αποφάσεών της (3).
         Ο πρόεδρος μπορεί να ζητήσει από τα μέλη της Επιτροπής να διεξαγάγουν ειδικές δράσεις με σκοπό να εξασφαλίσει την εφαρμογή των πολιτικών προσανατολισμών που έχει καθορίσει και των προτεραιοτήτων που έχει θέσει η Επιτροπή.
         Μπορεί ανά πάσα στιγμή να τροποποιήσει τις ανατεθείσες αρμοδιότητες (4).
         Τα μέλη της Επιτροπής ασκούν τα καθήκοντα που τους ανατίθενται από τον πρόεδρο υπό την εποπτεία του τελευταίου (5).
         3.   Ο πρόεδρος διορίζει αντιπροέδρους, πλην του Ύπατου Εκπροσώπου της Ένωσης για Θέματα Εξωτερικής Πολιτικής και Πολιτικής Ασφάλειας, μεταξύ των μελών της Επιτροπής (6) και καθορίζει τη σειρά ιεράρχησης στο πλαίσιο της Επιτροπής.
         4.   Ο πρόεδρος μπορεί να συστήσει ομάδες απαρτιζόμενες από μέλη της Επιτροπής και να ορίσει τον πρόεδρό τους, να καθορίσει την εντολή και τον τρόπο λειτουργίας τους, καθώς και τη σύνθεση και τη διάρκειά τους.
         5.   Ο πρόεδρος εκπροσωπεί την Επιτροπή. Ορίζει τα μέλη της Επιτροπής που τον επικουρούν στην εκτέλεση των καθηκόντων αυτών.
         6.   Με την επιφύλαξη του άρθρου 18 παράγραφος 1 της ΣΕΕ, μέλος της Επιτροπής υποβάλλει παραίτηση εφόσον το ζητήσει ο πρόεδρος (7).
         Άρθρο 4
         Διαδικασίες λήψης αποφάσεων
         Οι αποφάσεις της Επιτροπής λαμβάνονται:

                     α)

                     σε συνεδρίαση της Επιτροπής με προφορική διαδικασία σύμφωνα με τις διατάξεις του άρθρου 8 του παρόντος εσωτερικού κανονισμού· ή

                     β)

                     με γραπτή διαδικασία σύμφωνα με τις διατάξεις του άρθρου 12 του παρόντος εσωτερικού κανονισμού· ή

                     γ)

                     με διαδικασία εξουσιοδότησης σύμφωνα με τις διατάξεις του άρθρου 13 του παρόντος εσωτερικού κανονισμού· ή

                     δ)

                     με διαδικασία μεταβίβασης αρμοδιοτήτων σύμφωνα με τις διατάξεις του άρθρου 14 του παρόντος εσωτερικού κανονισμού.

            ΤΜΗΜΑ 1

               Συνεδριασεισ τησ επιτροπήσ

         Άρθρο 5
         Σύγκληση
         1.   Η Επιτροπή συγκαλείται σε συνεδρίαση από τον πρόεδρο.
         2.   Κατά γενικό κανόνα, η Επιτροπή συνεδριάζει τουλάχιστον μία φορά την εβδομάδα. Συνεδριάζει, εξάλλου, οποτεδήποτε είναι αναγκαίο.
         3.   Τα μέλη της Επιτροπής υποχρεούνται να παρίστανται σε όλες τις συνεδριάσεις. Σε περίπτωση κωλύματος, ενημερώνουν σε εύθετο χρόνο τον πρόεδρο για τους λόγους της απουσίας τους. Ο πρόεδρος εκτιμά κάθε κατάσταση που θα μπορούσε να εμποδίσει την τήρηση των υποχρεώσεων αυτών.
         Άρθρο 6
         Ημερήσια διάταξη των συνεδριάσεων της Επιτροπής
         1.   Ο πρόεδρος καταρτίζει την ημερήσια διάταξη κάθε συνεδρίασης της Επιτροπής.
         2.   Με την επιφύλαξη της εξουσίας του προέδρου να καταρτίζει την ημερήσια διάταξη, κάθε πρόταση συνεπαγόμενη σημαντικές δαπάνες πρέπει να υποβάλλεται σε συμφωνία με το αρμόδιο για τον προϋπολογισμό μέλος της Επιτροπής.
         3.   Κάθε θέμα που μέλος της Επιτροπής προτείνει να εγγραφεί στην ημερήσια διάταξη πρέπει να γνωστοποιείται στον πρόεδρο, υπό τους όρους που καθορίζει η Επιτροπή σύμφωνα με τις διατάξεις εφαρμογής που προβλέπονται στο άρθρο 28 του παρόντος εσωτερικού κανονισμού, εφεξής “διατάξεις εφαρμογής”.
         4.   Η ημερήσια διάταξη και τα αναγκαία έγγραφα γνωστοποιούνται στα μέλη της Επιτροπής, υπό τους όρους που καθορίζονται σύμφωνα με τις διατάξεις εφαρμογής.
         5.   Η Επιτροπή μπορεί, μετά από πρόταση του προέδρου, να συζητήσει θέμα που δεν έχει εγγραφεί στην ημερήσια διάταξη ή ως προς το οποίο τα αναγκαία έγγραφα διανεμήθηκαν με καθυστέρηση.
         Άρθρο 7
         Απαρτία
         Ο αριθμός παρόντων μελών που απαιτείται προκειμένου να επιτευχθεί απαρτία στην Επιτροπή είναι ίσος προς την πλειοψηφία του αριθμού μελών που προβλέπεται από τη συνθήκη.
         Άρθρο 8
         Λήψη αποφάσεων
         1.   Η Επιτροπή λαμβάνει αποφάσεις μετά από πρόταση ενός ή περισσοτέρων μελών της.
         2.   Η Επιτροπή προβαίνει σε ψηφοφορία μετά από αίτημα ενός εκ των μελών της. Η ψηφοφορία αυτή αφορά το αρχικό σχέδιο ή σχέδιο που έχει τροποποιηθεί από το ή τα μέλη της Επιτροπής που είναι αρμόδια για την πρωτοβουλία ή από τον πρόεδρο.
         3.   Οι αποφάσεις της Επιτροπής λαμβάνονται με την πλειοψηφία του αριθμού των μελών που προβλέπεται από τη συνθήκη.
         4.   Ο πρόεδρος διαπιστώνει το αποτέλεσμα των διασκέψεων, το οποίο καταγράφεται στα πρακτικά της συνεδρίασης όπως αυτά προβλέπονται στο άρθρο 11 του παρόντος εσωτερικού κανονισμού.
         Άρθρο 9
         Εμπιστευτικότητα
         Οι συνεδριάσεις της Επιτροπής δεν είναι δημόσιες. Οι συζητήσεις είναι εμπιστευτικές.
         Άρθρο 10
         Παρουσία υπαλλήλων και άλλων ατόμων
         1.   Εκτός εάν η Επιτροπή αποφασίσει διαφορετικά, ο γενικός γραμματέας και ο προϊστάμενος του ιδιαίτερου γραφείου του προέδρου παρίστανται στις συνεδριάσεις. Οι διατάξεις εφαρμογής καθορίζουν τους όρους υπό τους οποίους επιτρέπεται να παρευρίσκονται στις συνεδριάσεις άλλα πρόσωπα.
         2.   Σε περίπτωση απουσίας μέλους της Επιτροπής, στη συνεδρίαση μπορεί να παρευρίσκεται ο προϊστάμενος του ιδιαίτερου γραφείου του και, όταν καλείται από τον πρόεδρο, να εκθέτει την άποψη του απόντος μέλους.
         3.   Η Επιτροπή μπορεί να αποφασίσει να ακούσει οποιοδήποτε άλλο πρόσωπο.
         Άρθρο 11
         Πρακτικά
         1.   Για κάθε συνεδρίαση της Επιτροπής συντάσσονται πρακτικά.
         2.   Τα σχέδια πρακτικών υποβάλλονται προς έγκριση στην Επιτροπή σε επόμενη συνεδρίαση. Τα εγκριθέντα πρακτικά κυρώνονται με τις υπογραφές του προέδρου και του γενικού γραμματέα.

            ΤΜΗΜΑ 2

               Άλλεσ διαδικασιεσ ληψησ αποφασεων

         Άρθρο 12
         Αποφάσεις με γραπτή διαδικασία
         1.   Η συμφωνία των μελών της Επιτροπής επί σχεδίου προερχόμενου από ένα ή περισσότερα εξ αυτών μπορεί να διαπιστωθεί μέσω γραπτής διαδικασίας, με την επιφύλαξη ότι προηγουμένως έχει διατυπώσει ευνοϊκή γνώμη η Νομική Υπηρεσία και ότι έχει δοθεί η σύμφωνη γνώμη των υπηρεσιών με τις οποίες έγινε η δέουσα διαβούλευση σύμφωνα με τους όρους του άρθρου 23 του παρόντος εσωτερικού κανονισμού.
         Αυτή η ευνοϊκή γνώμη ή/και αυτές οι σύμφωνες γνώμες μπορεί(-ούν) να αντικατασταθεί(-ούν) από συμφωνία μεταξύ των μελών της Επιτροπής, όταν, σε συνεδρίαση του σώματος των Επιτρόπων, μετά από πρόταση του προέδρου, αποφασιστεί να κινηθεί γραπτή διαδικασία οριστικοποίησης, όπως αυτή ορίζεται στις διατάξεις εφαρμογής.
         2.   Προς το σκοπό αυτό, το κείμενο του σχεδίου ανακοινώνεται γραπτώς σε όλα τα μέλη της Επιτροπής, υπό τους όρους που αυτή έχει καθορίσει σύμφωνα με τις διατάξεις εφαρμογής, με την ορισθείσα προθεσμία εντός της οποίας πρέπει να γίνουν γνωστές οι επιφυλάξεις ή οι ενδεχόμενες τροποποιήσεις επί του σχεδίου.
         3.   Κατά τη διάρκεια της γραπτής διαδικασίας, κάθε μέλος της Επιτροπής μπορεί να ζητήσει να συζητηθεί το σχέδιο. Στην περίπτωση αυτή, το εν λόγω μέλος υποβάλλει στον πρόεδρο σχετικό αιτιολογημένο αίτημα.
         4.   Το σχέδιο επί του οποίου κανένα μέλος της Επιτροπής δεν διατύπωσε ή δεν διατήρησε αίτημα αναστολής, μέχρι τη λήξη της ορισθείσας για τη γραπτή διαδικασία προθεσμίας, θεωρείται εγκριθέν από την Επιτροπή.
         Άρθρο 13
         Αποφάσεις με διαδικασία εξουσιοδότησης
         1.   Η Επιτροπή μπορεί, εφόσον τηρείται πλήρως η αρχή της συλλογικής της ευθύνης, να εξουσιοδοτήσει ένα ή περισσότερα από τα μέλη της να λαμβάνουν εξ ονόματός της διαχειριστικά ή διοικητικά μέτρα, εντός των ορίων και υπό τους όρους που αυτή θέτει.
         2.   Η Επιτροπή μπορεί, επίσης, να αναθέσει σε ένα ή περισσότερα από τα μέλη της, με τη σύμφωνη γνώμη του προέδρου, την έγκριση του οριστικού κειμένου πράξης ή πρότασης προς υποβολή στα άλλα όργανα, το περιεχόμενο της οποίας έχει ήδη προσδιοριστεί κατά τις διασκέψεις της.
         3.   Οι αρμοδιότητες που ανατίθενται κατ’ αυτόν τον τρόπο είναι δυνατόν να αποτελέσουν αντικείμενο υπεξουσιοδότησης προς τους γενικούς διευθυντές ή τους προϊσταμένους υπηρεσιών, εκτός ρητής απαγόρευσης που προβλέπεται στην απόφαση εξουσιοδότησης.
         4.   Οι διατάξεις της πρώτης, δεύτερης και τρίτης παραγράφου εφαρμόζονται με την επιφύλαξη των κανόνων που αφορούν τις μεταβιβάσεις αρμοδιοτήτων επί θεμάτων δημοσιονομικού χαρακτήρα ή τις εξουσίες της αρμόδιας για τους διορισμούς αρχής και της εξουσιοδοτημένης για τη σύναψη συμβάσεων πρόσληψης αρχής.
         Άρθρο 14
         Αποφάσεις με διαδικασία μεταβίβασης αρμοδιοτήτων
         Η Επιτροπή μπορεί, εφόσον τηρείται πλήρως η αρχή της συλλογικής της ευθύνης, να μεταβιβάσει την αρμοδιότητα λήψης, εξ ονόματός της, διαχειριστικών ή διοικητικών μέτρων στους γενικούς διευθυντές και στους προϊσταμένους υπηρεσιών, εντός των ορίων και υπό τους όρους που αυτή θέτει.
         Άρθρο 15
         Υπεξουσιοδότηση για τη λήψη αποφάσεων χορήγησης επιδοτήσεων και ανάθεσης συμβάσεων
         Ο γενικός διευθυντής ή ο προϊστάμενος υπηρεσίας ο οποίος έλαβε αρμοδιότητες με υπεξουσιοδότηση ή με μεταβίβαση αρμοδιοτήτων, σύμφωνα με τα άρθρα 13 και 14, μπορεί να αποφασίσει να υπεξουσιοδοτήσει τη λήψη ορισμένων αποφάσεων επιλογής σχεδίων και ορισμένων ατομικών αποφάσεων χορήγησης επιδοτήσεων ή ανάθεσης δημόσιων συμβάσεων στον αρμόδιο διευθυντή ή, με τη σύμφωνη γνώμη του υπεύθυνου μέλους της Επιτροπής, στον αρμόδιο προϊστάμενο διοικητικής μονάδας, εντός των ορίων και υπό τους όρους που προβλέπονται στις διατάξεις εφαρμογής.
         Άρθρο 16
         Πληροφόρηση για τις ληφθείσες αποφάσεις
         Οι αποφάσεις που εκδίδονται με γραπτή διαδικασία, διαδικασία εξουσιοδότησης και διαδικασία μεταβίβασης αρμοδιοτήτων καταχωρούνται σε ημερήσιο ή εβδομαδιαίο σημείωμα, μνεία του οποίου γίνεται στα πρακτικά της επόμενης συνεδρίασης της Επιτροπής.

            ΤΜΗΜΑ 3

               Κοινεσ διατάξεισ για τισ διαδικασίεσ ληψησ αποφασεων

         Άρθρο 17
         Γνήσιο των πράξεων της Επιτροπής
         1.   Οι πράξεις που εκδίδονται σε συνεδρίαση προσαρτώνται άρρηκτα, στη γλώσσα ή στις γλώσσες που είναι αυθεντικές, σε ανακεφαλαιωτικό σημείωμα που καταρτίζεται κατά τη συνεδρίαση της Επιτροπής κατά τη διάρκεια της οποίας εγκρίθηκαν. Το γνήσιο των πράξεων αυτών βεβαιώνεται με τις υπογραφές του προέδρου και του γενικού γραμματέα στην τελευταία σελίδα του ανακεφαλαιωτικού σημειώματος.
         2.   Το γνήσιο των μη νομοθετικών πράξεων της Επιτροπής που αναφέρονται στο άρθρο 297 παράγραφος 2 της ΣΛΕΕ και εγκρίνονται με γραπτή διαδικασία βεβαιώνεται με τις υπογραφές του προέδρου και του γενικού γραμματέα στην τελευταία σελίδα του ανακεφαλαιωτικού σημειώματος που αναφέρεται στην προηγούμενη παράγραφο, εκτός αν οι πράξεις αυτές πρέπει να δημοσιευθούν και να τεθούν σε ισχύ πριν από την ημερομηνία της επόμενης συνεδρίασης της Επιτροπής. Για την αναγνώριση της γνησιότητας, προσαρτάται άρρηκτα στο ανακεφαλαιωτικό σημείωμα της προηγούμενης παραγράφου αντίγραφο των ημερησίων σημειωμάτων που αναφέρονται στο άρθρο 16 του παρόντος εσωτερικού κανονισμού.
         Οι λοιπές πράξεις που εκδίδονται με γραπτή διαδικασία και οι πράξεις που εκδίδονται με διαδικασία εξουσιοδότησης, σύμφωνα με το άρθρο 12 και το άρθρο 13 παράγραφοι 1 και 2 του παρόντος κανονισμού, προσαρτώνται άρρηκτα, στη γλώσσα ή στις γλώσσες που είναι αυθεντικές, στο ημερήσιο σημείωμα που αναφέρεται στο άρθρο 16 του παρόντος εσωτερικού κανονισμού. Το γνήσιο των πράξεων αυτών βεβαιώνεται με την υπογραφή του γενικού γραμματέα στην τελευταία σελίδα του εν λόγω ημερήσιου σημειώματος.
         3.   Οι πράξεις που εκδίδονται με τη διαδικασία μεταβίβασης αρμοδιοτήτων ή με υπεξουσιοδότηση προσαρτώνται άρρηκτα, μέσω της κατάλληλης εφαρμογής πληροφορικής, στη γλώσσα ή στις γλώσσες που είναι αυθεντικές, στο ημερήσιο σημείωμα που αναφέρεται στο άρθρο 16 του παρόντος εσωτερικού κανονισμού. Το γνήσιο των πράξεων αυτών επικυρώνεται με βεβαίωση που υπογράφεται από τον υπεξουσιοδοτημένο υπάλληλο ή τον υπάλληλο στον οποίο μεταβιβάστηκαν αρμοδιότητες, σύμφωνα με το άρθρο 13 παράγραφος 3, το άρθρο 14 και το άρθρο 15 του παρόντος εσωτερικού κανονισμού.
         4.   Κατά την έννοια του παρόντος εσωτερικού κανονισμού, ως “πράξεις” νοούνται οι πράξεις που προβλέπονται στο άρθρο 288 της ΣΛΕΕ.
         5.   Κατά την έννοια του παρόντος εσωτερικού κανονισμού, ως “αυθεντικές γλώσσες” νοούνται όλες οι επίσημες γλώσσες της Ευρωπαϊκής Ένωσης με την επιφύλαξη της εφαρμογής του κανονισμού (ΕΚ) αριθ. 920/2005 του Συμβουλίου (8), εφόσον πρόκειται για πράξεις γενικής ισχύος και, για τις υπόλοιπες πράξεις, οι γλώσσες των αποδεκτών τους.

            ΤΜΗΜΑ 4

               Προπαρασκευή και εκτέλεση των αποφασεων τησ επιτροπήσ

         Άρθρο 18
         Ομάδες μελών της Επιτροπής
         Οι ομάδες μελών της Επιτροπής συμβάλλουν στον συντονισμό και στην προπαρασκευή των εργασιών της Επιτροπής, σύμφωνα με τους πολιτικούς προσανατολισμούς και την εντολή που καθορίζει ο πρόεδρος.
         Άρθρο 19
         Ιδιαίτερα γραφεία και σχέσεις με τις υπηρεσίες
         1.   Τα μέλη της Επιτροπής διαθέτουν ιδιαίτερο γραφείο, επιφορτισμένο να τα επικουρεί κατά τη διεκπεραίωση των καθηκόντων τους και κατά την προπαρασκευή των αποφάσεων της Επιτροπής. Οι κανόνες που αφορούν τη σύνθεση και τη λειτουργία τους ορίζονται από τον πρόεδρο.
         2.   Σύμφωνα με τις αρχές που καθορίζει ο πρόεδρος, το μέλος της Επιτροπής εγκρίνει τους κανόνες εργασίας με τις υπηρεσίες που έχουν τεθεί υπό την ευθύνη του. Οι κανόνες αυτοί διευκρινίζουν, ιδίως, τον τρόπο με τον οποίο το μέλος της Επιτροπής δίνει τις οδηγίες του στις αρμόδιες υπηρεσίες, από τις οποίες λαμβάνει τακτικά κάθε πληροφορία σχετική με τον τομέα δραστηριότητάς του και αναγκαία για την άσκηση των αρμοδιοτήτων του.
         Άρθρο 20
         Γενικός γραμματέας
         1.   Ο γενικός γραμματέας επικουρεί τον πρόεδρο ούτως ώστε η Επιτροπή να πραγματοποιεί τις προτεραιότητες που έχει θέσει στο πλαίσιο των πολιτικών προσανατολισμών που καθορίζει ο πρόεδρος.
         2.   Ο γενικός γραμματέας συμβάλλει στην εξασφάλιση της πολιτικής συνοχής με την οργάνωση του αναγκαίου συντονισμού μεταξύ των υπηρεσιών αμέσως μόλις αρχίσουν οι προπαρασκευαστικές εργασίες, σύμφωνα με τις διατάξεις του άρθρου 23 του παρόντος εσωτερικού κανονισμού.
         Μεριμνά για την ποιότητα του περιεχομένου και για την τήρηση των κανόνων όσον αφορά τον τύπο των εγγράφων που υποβάλλονται στην Επιτροπή και συμβάλλει, στο πλαίσιο αυτό, στη συμμόρφωσή τους προς τις αρχές της επικουρικότητας και της αναλογικότητας, τις εξωτερικές υποχρεώσεις, τις διοργανικές εκτιμήσεις και τη στρατηγική επικοινωνίας της Επιτροπής.
         3.   Ο γενικός γραμματέας επικουρεί τον πρόεδρο κατά την προπαρασκευή των εργασιών και τη διεξαγωγή των συνεδριάσεων της Επιτροπής.
         Επικουρεί, επίσης, τους προέδρους των ομάδων μελών οι οποίες έχουν συσταθεί σύμφωνα με το άρθρο 3 παράγραφος 4 του παρόντος εσωτερικού κανονισμού, κατά την προπαρασκευή και τη διεξαγωγή των συνεδριάσεών τους. Εξασφαλίζει τη γραμματεία των ομάδων αυτών.
         4.   Ο γενικός γραμματέας εξασφαλίζει την εφαρμογή των διαδικασιών λήψης αποφάσεων και μεριμνά για την εκτέλεση των αποφάσεων που αναφέρονται στο άρθρο 4 του παρόντος εσωτερικού κανονισμού.
         Ειδικότερα, εκτός ειδικών περιπτώσεων, λαμβάνει τα αναγκαία μέτρα προκειμένου να διασφαλίζεται η κοινοποίηση και η δημοσίευση των πράξεων της Επιτροπής στην Επίσημη Εφημερίδα της Ευρωπαϊκής Ένωσης, καθώς και η διαβίβαση των εγγράφων της Επιτροπής και των υπηρεσιών της στα άλλα όργανα της Ευρωπαϊκής Ένωσης και στα εθνικά κοινοβούλια.
         Αναλαμβάνει τη διανομή των γραπτών πληροφοριών τις οποίες τα μέλη της Επιτροπής επιθυμούν να ανακοινώσουν στο πλαίσιο της Επιτροπής.
         5.   Ο γενικός γραμματέας είναι υπεύθυνος για τις επίσημες σχέσεις με τα άλλα όργανα της Ευρωπαϊκής Ένωσης, με την επιφύλαξη των αρμοδιοτήτων τις οποίες η Επιτροπή αποφασίζει να ασκήσει η ίδια ή να αναθέσει στα μέλη της ή στις υπηρεσίες της.
         Στο πλαίσιο αυτό, μεριμνά για τη γενική συνοχή εξασφαλίζοντας τον συντονισμό μεταξύ των υπηρεσιών κατά τις εργασίες των άλλων οργάνων.
         6.   Ο γενικός γραμματέας εξασφαλίζει τη δέουσα ενημέρωση της Επιτροπής σχετικά με την πρόοδο των εσωτερικών και διοργανικών διαδικασιών.
         ΚΕΦΑΛΑΙΟ ΙΙ

            ΥΠΗΡΕΣΙΕΣ ΤΗΣ ΕΠΙΤΡΟΠΗΣ

         Άρθρο 21
         Διάρθρωση των υπηρεσιών
         Η Επιτροπή δημιουργεί σειρά υπηρεσιών, διαρθρωμένων σε γενικές διευθύνσεις και εξομοιούμενες υπηρεσίες, για την προπαρασκευή και την άσκηση των δραστηριοτήτων της, και την πραγματοποίηση με τον τρόπο αυτόν των προτεραιοτήτων και των πολιτικών προσανατολισμών που καθορίζει ο πρόεδρος.
         Καταρχήν, οι γενικές διευθύνσεις και οι εξομοιούμενες υπηρεσίες είναι διαρθρωμένες σε διευθύνσεις, οι δε διευθύνσεις σε διοικητικές μονάδες.
         Άρθρο 22
         Δημιουργία ειδικών λειτουργιών και δομών
         Για την αντιμετώπιση ειδικών αναγκών, ο πρόεδρος μπορεί να δημιουργήσει ειδικές λειτουργίες και ειδικές δομές στις οποίες ανατίθενται συγκεκριμένες αποστολές και των οποίων καθορίζει επακριβώς τις αρμοδιότητες και τον τρόπο λειτουργίας.
         Άρθρο 23
         Συνεργασία και συντονισμός μεταξύ των υπηρεσιών
         1.   Προκειμένου να εξασφαλιστεί η αποτελεσματικότητα των ενεργειών της Επιτροπής, οι υπηρεσίες συνεργάζονται στενά και συντονισμένα ήδη από την έναρξη της εκπόνησης ή της εφαρμογής των αποφάσεων της Επιτροπής.
         2.   Η υπεύθυνη υπηρεσία για την προπαρασκευή πρωτοβουλίας μεριμνά, ήδη από την έναρξη των προπαρασκευαστικών εργασιών, για την εξασφάλιση αποτελεσματικού συντονισμού μεταξύ όλων των υπηρεσιών που έχουν δικαιολογημένο συμφέρον για την πρωτοβουλία αυτή λόγω του τομέα αρμοδιοτήτων, της ευθύνης τους ή της φύσης του θέματος.
         3.   Πριν από την υποβολή εγγράφου στην Επιτροπή, η υπεύθυνη υπηρεσία ζητεί εγκαίρως τη γνώμη των υπηρεσιών που έχουν δικαιολογημένο συμφέρον για το σχέδιο, σύμφωνα με τις διατάξεις εφαρμογής.
         4.   Η γνωμοδότηση της Νομικής Υπηρεσίας είναι υποχρεωτική για όλα τα σχέδια πράξεων και τις προτάσεις νομικών πράξεων, καθώς και για όλα τα έγγραφα που μπορεί να έχουν έννομες συνέπειες.
         Η γνωμοδότηση αυτή απαιτείται πάντα για την έναρξη των διαδικασιών λήψης αποφάσεων που προβλέπονται στα άρθρα 12, 13 και 14 του παρόντος εσωτερικού κανονισμού, εκτός εάν πρόκειται για αποφάσεις που αφορούν τυποποιημένες πράξεις για τις οποίες η Νομική Υπηρεσία είχε συμφωνήσει προηγουμένως (επαναλαμβανόμενες πράξεις). Η γνωμοδότηση δεν απαιτείται για τις πράξεις που αναφέρονται στο άρθρο 15 του παρόντος εσωτερικού κανονισμού.
         5.   Η γνωμοδότηση εκ μέρους της Γενικής Γραμματείας είναι υποχρεωτική για όλες τις πρωτοβουλίες:

                     —

                     που υποβάλλονται προς έγκριση με προφορική διαδικασία, με την επιφύλαξη θεμάτων του προσωπικού που αφορούν μεμονωμένα μέλη του προσωπικού, ή

                     —

                     που έχουν πολιτική σημασία, ή

                     —

                     που περιλαμβάνονται στο ετήσιο πρόγραμμα εργασίας της Επιτροπής καθώς και στο ισχύον μέσο προγραμματισμού, ή

                     —

                     που αφορούν θεσμικές πτυχές, ή

                     —

                     που υποβάλλονται στην ανάλυση αντίκτυπου ή σε δημόσια συζήτηση,

               καθώς και για κάθε κοινή θέση ή πρωτοβουλία που μπορεί να δεσμεύσει την Επιτροπή ενώπιον άλλων οργάνων ή φορέων.
         6.   Με εξαίρεση τις πράξεις που αναφέρονται στο άρθρο 15 του παρόντος εσωτερικού κανονισμού, η γνωμοδότηση της γενικής διεύθυνσης που είναι αρμόδια για τον προϋπολογισμό και της γενικής διεύθυνσης που είναι αρμόδια για τους ανθρώπινους πόρους και την ασφάλεια είναι υποχρεωτική για όλα τα έγγραφα που έχουν ενδεχόμενες συνέπειες στον προϋπολογισμό, στα δημόσια οικονομικά ή στο προσωπικό και στη διοίκηση αντιστοίχως. Τα ανωτέρω ισχύουν, εφόσον παρίσταται ανάγκη, για την υπηρεσία που είναι επιφορτισμένη με την καταπολέμηση της απάτης.
         7.   Η υπεύθυνη υπηρεσία καταβάλλει προσπάθειες να διατυπώσει πρόταση που συγκεντρώνει τη σύμφωνη γνώμη των υπηρεσιών που έχουν γνωμοδοτήσει. Με την επιφύλαξη των διατάξεων του άρθρου 12 του παρόντος εσωτερικού κανονισμού, η πρότασή της πρέπει, σε περίπτωση διαφωνίας, να συνοδεύεται από τις διιστάμενες απόψεις αυτών των υπηρεσιών.
         ΚΕΦΑΛΑΙΟ ΙΙΙ

            ΑΝΑΠΛΗΡΩΣΗ

         Άρθρο 24
         Συνέχεια της δημόσιας υπηρεσίας
         Τα μέλη της Επιτροπής και οι υπηρεσίες μεριμνούν για τη λήψη κάθε πρόσφορου μέτρου για την εξασφάλιση της συνέχειας της δημόσιας υπηρεσίας, τηρώντας τις διατάξεις που εκδίδουν προς το σκοπό αυτό η Επιτροπή ή ο πρόεδρος.
         Άρθρο 25
         Αναπλήρωση του προέδρου
         Σε περίπτωση κωλύματος του προέδρου, τα καθήκοντά του ασκούνται από έναν από τους αντιπροέδρους ή από μέλος σύμφωνα με την καθορισθείσα από τον πρόεδρο σειρά.
         Άρθρο 26
         Αναπλήρωση του γενικού γραμματέα
         Σε περίπτωση κωλύματος του γενικού γραμματέα ή σε περίπτωση που η θέση εργασίας του είναι κενή, τα καθήκοντά του ασκούνται από τον παρόντα αναπληρωτή γενικό γραμματέα με τον υψηλότερο βαθμό ή, σε περίπτωση ομοιοβάθμων υπαλλήλων, από τον μεγαλύτερης αρχαιότητας στον βαθμό ή, επί ίσης αρχαιότητας, από τον μεγαλύτερης ηλικίας ή από υπάλληλο που ορίζεται από την Επιτροπή.
         Ελλείψει παρόντος αναπληρωτή γενικού γραμματέα ή ορισμού υπαλλήλου από την Επιτροπή, τα καθήκοντά του ασκούνται από τον παρόντα υφιστάμενο υπάλληλο στην υψηλότερη ομάδα καθηκόντων, με τον υψηλότερο βαθμό ή, σε περίπτωση ομοιοβάθμων υπαλλήλων, από τον μεγαλύτερης αρχαιότητας στον βαθμό ή, επί ίσης αρχαιότητας, από τον μεγαλύτερης ηλικίας.
         Άρθρο 27
         Αναπλήρωση των ιεραρχικά ανώτερων
         1.   Σε περίπτωση κωλύματος του γενικού διευθυντή ή σε περίπτωση που η θέση εργασίας του είναι κενή, ο γενικός διευθυντής αναπληρώνεται από τον παρόντα αναπληρωτή γενικό διευθυντή με τον υψηλότερο βαθμό ή, σε περίπτωση ομοιοβάθμων υπαλλήλων, από τον μεγαλύτερης αρχαιότητας στον βαθμό ή, επί ίσης αρχαιότητας, από τον μεγαλύτερης ηλικίας ή από υπάλληλο που ορίζεται από την Επιτροπή.
         Ελλείψει παρόντος αναπληρωτή γενικού διευθυντή ή ορισμού υπαλλήλου από την Επιτροπή, τα καθήκοντα ασκούνται από τον παρόντα υφιστάμενο υπάλληλο στην υψηλότερη ομάδα καθηκόντων, με τον υψηλότερο βαθμό ή, σε περίπτωση ομοιοβάθμων υπαλλήλων, από τον μεγαλύτερης αρχαιότητας στον βαθμό ή, επί ίσης αρχαιότητας, από τον μεγαλύτερης ηλικίας.
         2.   Σε περίπτωση κωλύματος του προϊσταμένου διοικητικής μονάδας ή σε περίπτωση που η θέση εργασίας του είναι κενή, ο προϊστάμενος διοικητικής μονάδας αναπληρώνεται από τον αναπληρωτή προϊστάμενο διοικητικής μονάδας ή από υπάλληλο που ορίζεται από τον γενικό διευθυντή.
         Ελλείψει παρόντος αναπληρωτή προϊσταμένου διοικητικής μονάδας ή ορισμού υπαλλήλου από τον γενικό διευθυντή, τα καθήκοντα ασκούνται από τον παρόντα υφιστάμενο υπάλληλο στην υψηλότερη ομάδα καθηκόντων, με τον υψηλότερο βαθμό ή, σε περίπτωση ομοιοβάθμων υπαλλήλων, από τον μεγαλύτερης αρχαιότητας στον βαθμό ή, επί ίσης αρχαιότητας, από τον μεγαλύτερης ηλικίας.
         3.   Σε περίπτωση κωλύματος κάθε άλλου ιεραρχικά ανώτερου υπαλλήλου ή σε περίπτωση που η θέση εργασίας του είναι κενή, ο γενικός διευθυντής ορίζει υπάλληλο σε συμφωνία με το υπεύθυνο μέλος της Επιτροπής. Αν δεν οριστεί αντικαταστάτης, τα καθήκοντα ασκούνται από τον παρόντα υφιστάμενο υπάλληλο στην υψηλότερη ομάδα καθηκόντων, με τον υψηλότερο βαθμό ή, σε περίπτωση ομοιοβάθμων υπαλλήλων, από τον μεγαλύτερης αρχαιότητας στον βαθμό ή, επί ίσης αρχαιότητας, από τον μεγαλύτερης ηλικίας.
         ΚΕΦΑΛΑΙΟ ΙV

            ΤΕΛΙΚΕΣ ΔΙΑΤΑΞΕΙΣ

         Άρθρο 28
         Η Επιτροπή καθορίζει, κατά το αναγκαίο μέτρο, τις διατάξεις εφαρμογής του παρόντος εσωτερικού κανονισμού.
         Η Επιτροπή μπορεί να θεσπίζει συμπληρωματικά μέτρα σχετικά με τη λειτουργία της Επιτροπής και των υπηρεσιών της, λαμβάνοντας υπόψη τις εξελίξεις στους τομείς της τεχνολογίας και της πληροφορικής.
         Άρθρο 29
         Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.»

         (1)  Συνθήκη για την Ευρωπαϊκή Ένωση, άρθρο 17 παράγραφος 6 στοιχείο α).

         (2)  Συνθήκη για την Ευρωπαϊκή Ένωση, άρθρο 17 παράγραφος 6 στοιχείο β).

         (3)  Συνθήκη για τη λειτουργία της Ευρωπαϊκής Ένωσης, άρθρο 248.

         (4)  Βλέπε υποσημείωση 3.

         (5)  Βλέπε υποσημείωση 3.

         (6)  Συνθήκη για την Ευρωπαϊκή Ένωση, άρθρο 17 παράγραφος 6 στοιχείο γ).

         (7)  Συνθήκη για την Ευρωπαϊκή Ένωση, άρθρο 17 παράγραφος 6 εδάφιο 2.

         (8)  ΕΕ L 156 της 18.6.2005, σ. 3.


title: Απόφαση (ΚΕΠΠΑ) 2016/1961 του Συμβουλίου, της 8ης Νοεμβρίου 2016, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

text:
               9.11.2016

               EL

               Επίσημη Εφημερίδα της Ευρωπαϊκής Ένωσης

               L 301/15

         ΑΠΌΦΑΣΗ (ΚΕΠΠΑ) 2016/1961 ΤΟΥ ΣΥΜΒΟΥΛΊΟΥ
   της 8ης Νοεμβρίου 2016
   για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
   Έχοντας υπόψη την απόφαση 2014/145/ΚΕΠΠΑ του Συμβουλίου, της 17ης Μαρτίου 2014, σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1), και ιδίως το άρθρο 3 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 17 Μαρτίου 2014 το Συμβούλιο εξέδωσε την απόφαση 2014/145/ΚΕΠΠΑ.

               (2)

               Μετά τη διοργάνωση εκ μέρους της Ρωσικής Ομοσπονδίας των εκλογών για την Κρατική Δούμα στις παρανόμως προσαρτηθείσες Κριμαία και Σεβαστούπολη, το Συμβούλιο θεωρεί ότι θα πρέπει να προστεθούν έξι πρόσωπα στον κατάλογο των προσώπων, οντοτήτων και φορέων που υπόκεινται σε περιοριστικά μέτρα όπως έχει στο παράρτημα της απόφασης 2014/145/ΚΕΠΠΑ.

               (3)

               Το παράρτημα της απόφασης 2014/145/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα πρόσωπα που απαριθμούνται στον κατάλογο του παραρτήματος της παρούσας απόφασης προστίθενται στον κατάλογο του παραρτήματος της απόφασης 2014/145/ΚΕΠΠΑ.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 8 Νοεμβρίου 2016.

            Για το Συμβούλιο

            Ο Πρόεδρος

         P. KAŽIMÍR

      (1)  ΕΕ L 78 της 17.3.2014, σ. 16.

      ΠΑΡΑΡΤΗΜΑ

         Κατάλογος προσώπων που αναφέρονται στο άρθρο 1

                     Ονοματεπώνυμο

                     Πληροφορίες ταυτοποίησης

                     Αιτιολογία

                     Ημερομηνία καταχώρισης

                     «152.

                     Ruslan Ismailovich BALBEK
                     Руслан Исмаилович
                     Бальбек

                     Ημερομηνία γέννησης: 28.8.1977
                     Τόπος γέννησης: Bekabad, Uzbekistan SSR

                     Μέλος της Κρατικής Δούμας, εκλεγέν από την παρανόμως προσαρτηθείσα Αυτόνομη Δημοκρατία της Κριμαίας.
                     Αντιπρόεδρος της Επιτροπής της Δούμας για εθνικές υποθέσεις.
                     Το 2014 ο Balbek διορίστηκε αντιπρόεδρος του υπουργικού συμβουλίου της αποκαλούμενης «Δημοκρατίας της Κριμαίας» και εργάστηκε υπό την ιδιότητα αυτή για την ενσωμάτωση της παρανόμως προσαρτηθείσας χερσονήσου της Κριμαίας στη Ρωσική Ομοσπονδία, έργο για το οποίο του απονεμήθηκε το μετάλλιο «για την υπεράσπιση της Δημοκρατίας της Κριμαίας». Έχει υποστηρίξει την προσάρτηση της Κριμαίας σε δημόσιες δηλώσεις του, μεταξύ άλλων και στο προφίλ του στον δικτυακό τόπο της Ενωμένης Ρωσίας (τομέας Κριμαίας) και σε άρθρο στον Τύπο που δημοσιεύθηκε στις 3 Ιουλίου 2016 στον δικτυακό τόπο NTV.

                     9.11.2016

                     153.

                     Konstantin Mikhailovich BAKHAREV
                     Константин Михайлович
                     Бахарев

                     Ημερομηνία γέννησης: 20.10.1972
                     Τόπος γέννησης: Simferopol, Ukrainian SSR

                     Μέλος της Κρατικής Δούμας, εκλεγέν από την παρανόμως προσαρτηθείσα Αυτόνομη Δημοκρατία της Κριμαίας.
                     Μέλος της Επιτροπής της Δούμας για τις χρηματοπιστωτικές αγορές.
                     Τον Μάρτιο του 2014 ο Bakharev διορίστηκε αντιπρόεδρος του Κρατικού Συμβουλίου της αποκαλούμενης «Δημοκρατίας της Κριμαίας» και τον Αύγουστο του 2014 διορίστηκε πρώτος αντιπρόεδρος του σώματος αυτού. Έχει αποδεχθεί την προσωπική συμμετοχή του στα γεγονότα του 2014 που οδήγησαν στην παράνομη προσάρτηση της Κριμαίας και της Σεβαστούπολης, την οποία υποστήριξε δημόσια, μεταξύ άλλων και σε συνέντευξη που δημοσιεύθηκε στον δικτυακό τόπο gazetakrimea.ru στις 22 Μαρτίου 2016 και στον δικτυακό τόπο c-pravda.ru στις 23 Αυγούστου 2016. Του έχει απονεμηθεί τιμητικός τίτλος υπέρ «πίστεως στο καθήκον» από τις «αρχές» της «Δημοκρατίας της Κριμαίας».

                     9.11.2016

                     154.

                     Dmitry Anatolievich BELIK
                     Дмитрий Анатольевич
                     Белик

                     Ημερομηνία γέννησης: 17.10.1969
                     Τόπος γέννησης: Kular Ust-Yansky District,Yakut Autonomous SSR

                     Μέλος της Κρατικής Δούμας, εκλεγέν από την παρανόμως προσαρτηθείσα πόλη της Σεβαστούπολης.
                     Μέλος της Επιτροπής της Δούμας για τη φορολογία.
                     Ως μέλος της δημοτικής αρχής Σεβαστούπολης κατά την περίοδο Φεβρουαρίου-Μαρτίου 2014 υποστήριξε τη δράση του Alexei Chaliy, του επονομαζόμενου «δημάρχου του λαού». Έχει αποδεχθεί δημοσίως τη συμμετοχή του στα γεγονότα του 2014 που οδήγησαν στην παράνομη προσάρτηση της Κριμαίας και της Σεβαστούπολης, την οποία έχει υποστηρίξει δημόσια, μεταξύ άλλων στην προσωπική του ιστοσελίδα και σε συνέντευξη που δημοσιεύθηκε στον δικτυακό τόπο nation-news.ru στις 21 Φεβρουαρίου 2016.
                     Για τη συμμετοχή του στη διαδικασία της προσάρτησης τού έχει απονεμηθεί ο ρωσικός κρατικός τίτλος για την επιτέλεση «καθηκόντων προς τη μητέρα πατρίδα» – ΙΙ βαθμού.

                     9.11.2016

                     155.

                     Andrei Dmitrievich KOZENKO
                     Андрей Дмитриевич
                     Козенко

                     Ημερομηνία γέννησης: 3.8.1981
                     Τόπος γέννησης: Simferopol, Ukrainian SSR

                     Μέλος της Κρατικής Δούμας, εκλεγέν από την παρανόμως προσαρτηθείσα Αυτόνομη Δημοκρατία της Κριμαίας.
                     Μέλος της Επιτροπής της Δούμας για τις χρηματοπιστωτικές αγορές.
                     Τον Μάρτιο του 2014 ο Kozenko διορίστηκε αντιπρόεδρος του Κρατικού Συμβουλίου της αποκαλούμενης «Δημοκρατίας της Κριμαίας». Έχει αποδεχθεί δημοσίως τη συμμετοχή του στα γεγονότα του 2014 που οδήγησαν στην παράνομη προσάρτηση της Κριμαίας και της Σεβαστούπολης, την οποία έχει υποστηρίξει δημόσια, μεταξύ άλλων και σε συνέντευξη που δημοσιεύθηκε στον δικτυακό τόπο gazetacrimea.ru στις 12 Μαρτίου 2016. Για τη συμμετοχή του στη διαδικασία της προσάρτησης τού έχει απονεμηθεί το μετάλλιο «για την υπεράσπιση της Δημοκρατίας της Κριμαίας» από τις τοπικές «αρχές».

                     9.11.2016

                     156.

                     Svetlana Borisovna SAVCHENKO
                     Светлана Борисовна
                     Савченко

                     Ημερομηνία γέννησης: 24.6.1965
                     Τόπος γέννησης: Belogorsk Ukrainian SSR

                     Μέλος της Κρατικής Δούμας, εκλεγέν από την παρανόμως προσαρτηθείσα Αυτόνομη Δημοκρατία της Κριμαίας.
                     Μέλος της Επιτροπής της Δούμας για τον πολιτισμό.
                     Υπήρξε μέλος του Ανώτατου Συμβουλίου της Αυτόνομης Δημοκρατίας της Κριμαίας από το 2012, και από τον Μάρτιο του 2014 υποστήριξε την ενσωμάτωση της παρανόμως προσαρτηθείσας Κριμαίας και της Σεβαστούπολης στη Ρωσική Ομοσπονδία. Τον Σεπτέμβριο του 2014 η Savchenko εκλέχθηκε στο Κρατικό Συμβούλιο της αποκαλούμενης «Δημοκρατίας της Κριμαίας». Υπερασπίστηκε επανειλημμένως σε δημόσιες δηλώσεις της την παράνομη προσάρτηση της Κριμαίας, μεταξύ άλλων και σε συνεντεύξεις της που δημοσιεύθηκαν στον δικτυακό τόπο c-pravda.ru στις 2 Απριλίου 2016 και στις 20 Αυγούστου 2016. Το 2014 της απονεμήθηκε ο ρωσικός κρατικός τίτλος για την επιτέλεση «καθηκόντων προς τη μητέρα πατρίδα» – II βαθμού και το 2015 ο τιμητικός τίτλος υπέρ «πίστεως στο καθήκον» από τις «αρχές» της «Δημοκρατίας της Κριμαίας».

                     9.11.2016

                     157.

                     Pavel Valentinovich SHPEROV
                     Павел Валентинович
                     Шперов

                     Ημερομηνία γέννησης: 4.7.1971
                     Τόπος γέννησης: Simferopol, Ukrainian SSR

                     Μέλος της Κρατικής Δούμας, εκλεγέν από την παρανόμως προσαρτηθείσα Αυτόνομη Δημοκρατία της Κριμαίας.
                     Μέλος της Επιτροπής της Δούμας για τις υποθέσεις της Κοινοπολιτείας Ανεξαρτήτων Κρατών (ΚΑΚ), την Ευρωασιατική Ενοποίηση και τους δεσμούς με τους συμπατριώτες.
                     Το Σεπτέμβριο του 2014 ο Shperov εκλέχθηκε στο Κρατικό Συμβούλιο της αποκαλούμενης «Δημοκρατίας της Κριμαίας».
                     Έχει αποδεχθεί δημοσίως, μεταξύ άλλων και σε συνέντευξη που δημοσιεύθηκε στον δικτυακό τόπο ldpr-rk.ru στις 3 Σεπτεμβρίου 2016, τον ρόλο του στα γεγονότα του 2014 που οδήγησαν στην παράνομη προσάρτηση της Κριμαίας και της Σεβαστούπολης και ιδίως τον ρόλο του στη διοργάνωση του παράνομου δημοψηφίσματος για την παράνομη προσάρτηση της χερσονήσου.

                     9.11.2016»


title: Απόφαση (ΕΕ) 2017/971 του Συμβουλίου, της 8ης Ιουνίου 2017, σχετικά με τον καθορισμό ρυθμίσεων για τον σχεδιασμό και τη διεξαγωγή μη εκτελεστικών στρατιωτικών αποστολών ΚΠΑΑ της ΕΕ και την τροποποίηση των αποφάσεων 2010/96/ΚΕΠΠΑ για μια στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας, 2013/34/ΚΕΠΠΑ για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και (ΚΕΠΠΑ) 2016/610 σχετικά με στρατιωτική εκπαιδευτική αποστολή της Ευρωπαϊκής Ένωσης στην Κεντροαφρικανική Δημοκρατία ΚΠΠΑ (EUTM RCA)

text:
               9.6.2017

               EL

               Επίσημη Εφημερίδα της Ευρωπαϊκής Ένωσης

               L 146/133

         ΑΠΌΦΑΣΗ (ΕΕ) 2017/971 ΤΟΥ ΣΥΜΒΟΥΛΊΟΥ
   της 8ης Ιουνίου 2017
   σχετικά με τον καθορισμό ρυθμίσεων για τον σχεδιασμό και τη διεξαγωγή μη εκτελεστικών στρατιωτικών αποστολών ΚΠΑΑ της ΕΕ και την τροποποίηση των αποφάσεων 2010/96/ΚΕΠΠΑ για μια στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας, 2013/34/ΚΕΠΠΑ για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και (ΚΕΠΠΑ) 2016/610 σχετικά με στρατιωτική εκπαιδευτική αποστολή της Ευρωπαϊκής Ένωσης στην Κεντροαφρικανική Δημοκρατία ΚΠΠΑ (EUTM RCA)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Το Συμβούλιο έκρινε ότι είναι αναγκαίο να ενισχυθεί ο σχεδιασμός και η διεξαγωγή των μη εκτελεστικών στρατιωτικών αποστολών της ΕΕ.

               (2)

               Στα συμπεράσματά του της 6ης Μαρτίου 2017 το Συμβούλιο συμφώνησε να δημιουργηθεί, ως βραχυπρόθεσμος στόχος μια Στρατιωτική Δυνατότητα Σχεδίασης και Διεξαγωγής Επιχειρήσεων (MPCC) στο πλαίσιο του Στρατιωτικού Επιτελείου της ΕΕ (ΣΕΕΕ) στις Βρυξέλλες, η οποία θα είναι αρμόδια σε στρατηγικό επίπεδο για τον επιχειρησιακό σχεδιασμό και τη διεξαγωγή των μη εκτελεστικών στρατιωτικών αποστολών, υπό τον πολιτικό έλεγχο και τη στρατηγική διεύθυνση της Επιτροπής Πολιτικής και Ασφάλειας (ΕΠΑ).

               (3)

               Η νεοσυσταθείσα MPCC θα λειτουργεί παράλληλα και συντονισμένα με τη Μη Στρατιωτική Δυνατότητα Σχεδίασης και Διεξαγωγής Επιχειρήσεων, ιδίως μέσω μιας κοινής μονάδας συντονισμού της στήριξης.

               (4)

               Στα συμπεράσματά του της 6ης Μαρτίου 2017 το Συμβούλιο αποφάσισε ότι ο γενικός διευθυντής του ΣΕΕΕ θα είναι διευθυντής της MPCC και ότι, υπό την ιδιότητα αυτή, θα ασκεί καθήκοντα διοικητή αποστολών για τις μη εκτελεστικές στρατιωτικές αποστολές, περιλαμβανομένων των τριών εκπαιδευτικών αποστολών της ΕΕ (ΕΑΕΕ) που έχουν αναπτυχθεί στη Σομαλία, το Μάλι και την Κεντροαφρικανική Δημοκρατία, κατά τα προβλεπόμενα στην εντολή καθηκόντων του διευθυντή της MPCC.

               (5)

               Στα συμπεράσματά του της 6ης Μαρτίου 2017 το Συμβούλιο συμφώνησε επίσης με τις προτάσεις σχετικά με στρατηγικές πρόβλεψης και εποπτείας μέσω των οποίων το Συμβούλιο, ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας (ΥΕ) και η ΕΠΑ μπορούν να λάβουν αποτελεσματική στήριξη, στην άσκηση των αντίστοιχων αρμοδιοτήτων τους σε ό,τι αφορά μη εκτελεστικές στρατιωτικές αποστολές, από τις σχετικές δομές διαχείρισης κρίσεων της Ευρωπαϊκής Υπηρεσίας Εξωτερικής Δράσης (ΕΥΕΔ), μεταξύ άλλων μέσω συστηματικής αλληλεπίδρασης και συντονισμού μεταξύ του διοικητή αποστολών και των εν λόγω δομών σε στρατηγικό πολιτικό επίπεδο, με την επιφύλαξη της δομής διοίκησης.

               (6)

               Στις 8 Ιουνίου 2017 το Συμβούλιο ενέκρινε την ενοποιημένη εντολή καθηκόντων του ΣΕΕΕ καθώς και της MPCC. Η εν λόγω εντολή καθηκόντων σέβεται τις ιδιαιτερότητες του ΣΕΕΕ και τις ιδιομορφίες των λειτουργιών του, σύμφωνα με το στοιχείο α) του άρθρου 4 παράγραφος 3 της απόφασης 2010/427/ΕΕ του Συμβουλίου (1) για τον καθορισμό της οργάνωσης και της λειτουργίας της ΕΥΕΔ, όπως έχει προσαρμοστεί στις νέες ρυθμίσεις για τη διοίκηση και τον έλεγχο που ενέκρινε το Συμβούλιο, και αντικαθιστά την εντολή καθηκόντων του ΣΕΕΕ η οποία προσαρτάται στην απόφαση 2001/80/ΚΕΠΠΑ του Συμβουλίου (2) για τη σύσταση του Στρατιωτικού Επιτελείου της Ευρωπαϊκής Ένωσης, που δεν ισχύει πλέον. Ως εκ τούτου, η MPCC θα εκτελεί τα καθήκοντα που της ανατίθενται σύμφωνα με την ενοποιημένη εντολή καθηκόντων.

               (7)

               Έχουν ολοκληρωθεί οι απαραίτητες προετοιμασίες προκειμένου η MPCC να αναλάβει τις αρμοδιότητές της, ιδίως σε ό,τι αφορά τις ΕΑΕΕ που έχουν αναπτυχθεί στη Σομαλία, στο Μάλι και στην Κεντροαφρικανική Δημοκρατία.

               (8)

               Το Συμβούλιο θα πρέπει αντίστοιχα να καθορίσει τις ρυθμίσεις για τον σχεδιασμό και τη διεξαγωγή μη εκτελεστικών στρατιωτικών αποστολών και να τροποποιήσει τη δομή διοίκησης των τριών αυτών αποστολών.

               (9)

               Ο διευθυντής της MPCC θα πρέπει να ασκεί τις αρμοδιότητες του διοικητή επιχείρησης δυνάμει της απόφασης (ΚΕΠΠΑ) 2015/528 του Συμβουλίου (3) για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (Athena).

               (10)

               Οι διοικητές δυνάμεων της αποστολής των ΕΑΕΕ θα πρέπει, όποτε κρίνεται σκόπιμο, να λαμβάνουν μέρος στην εκπόνηση των συστάσεων του διοικητή αποστολών προς την ΕΠΑ σχετικά με τη συμμετοχή τρίτων κρατών.

               (11)

               Με την επιφύλαξη της δομής διοίκησης, οι διοικητές δυνάμεων της αποστολής της ΕΕ λαμβάνουν επιτόπου πολιτική καθοδήγηση από τους ειδικούς εντεταλμένους της ΕΕ, κατά περίπτωση, και τις οικείες αντιπροσωπείες της ΕΕ στην περιοχή.

               (12)

               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και στην εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα. Η Δανία δεν συμμετέχει στην εφαρμογή της παρούσας απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η ευθύνη για τον επιχειρησιακό σχεδιασμό και τη διεξαγωγή μη εκτελεστικών στρατιωτικών αποστολών της ΕΕ σε στρατιωτικό στρατηγικό επίπεδο ανατίθεται στον διευθυντή της Στρατιωτικής Δυνατότητας Σχεδίασης και Διεξαγωγής Επιχειρήσεων (MPCC).
   2.   Σε επιχειρησιακό επίπεδο στο θέατρο των επιχειρήσεων οι μη εκτελεστικές στρατιωτικές αποστολές που αναπτύσσονται διευθύνονται από έναν διοικητή δυνάμεων της αποστολής της ΕΕ, ο οποίος ενεργεί υπό τις διαταγές του διευθυντή της MPCC κατά την άσκηση των καθηκόντων του διοικητή αποστολών.
   3.   Ο διευθυντής της MPCC, κατά την άσκηση των καθηκόντων του διοικητή αποστολών για μη εκτελεστικές στρατιωτικές αποστολές, ενεργεί υπό τον πολιτικό έλεγχο και τη στρατηγική διεύθυνση της Επιτροπής Πολιτικής και Ασφάλειας, σύμφωνα με το άρθρο 38 της Συνθήκης.
   Άρθρο 2
   1.   Σύμφωνα με τις συμφωνηθείσες σε επίπεδο ΕΕ αρχές όσον αφορά τη διοίκηση και τον έλεγχο και με τους αναθεωρημένους όρους αναφοράς του ΣΕΕΕ, η MPCC στηρίζει τον διευθυντή της MPCC στην άσκηση των καθηκόντων του ως διοικητή αποστολών ως στατική, εκτός της περιοχής των επιχειρήσεων, δομή διοίκησης και ελέγχου στο στρατιωτικό στρατηγικό επίπεδο η οποία είναι υπεύθυνη για τον επιχειρησιακό σχεδιασμό και τη διεξαγωγή των μη εκτελεστικών στρατιωτικών αποστολών, συμπεριλαμβανομένης της συγκέντρωσης, ανάπτυξης, υποστήριξης και επαναφοράς της ενωσιακής δύναμης.
   2.   Στο θέατρο των επιχειρήσεων, όταν αναπτύσσεται μια αποστολή, το στρατηγείο δυνάμεων της αποστολής επικουρεί τον διοικητή δυνάμεων της αποστολής της ΕΕ.
   Άρθρο 3
   Ο διευθυντής της MPCC, αναλαμβάνοντας τα καθήκοντα του διοικητή αποστολών, φέρει επίσης τις ευθύνες του διοικητή επιχείρησης σύμφωνα με την απόφαση (ΚΕΠΠΑ) 2015/528.
   Άρθρο 4
   Η απόφαση 2010/96/ΚΕΠΠΑ του Συμβουλίου (4) τροποποιείται ως εξής:

               1)

               Οι παράγραφοι 1 και 2 του άρθρου 2 αντικαθίστανται από το ακόλουθο κείμενο:
               «1.   Ο διευθυντής της MPCC (Military Planning and Conduct Capability) είναι διοικητής αποστολής της EUTM Somalia.
               2.   Ο ταξίαρχος Maurizio Morena διορίζεται διοικητής δυνάμεων της αποστολής της ΕΕ EUTM Somalia.».

               2)

               Οι παράγραφοι 1 και 2 του άρθρου 3 αντικαθίστανται από το ακόλουθο κείμενο:
               «1.   Η MPCC αποτελεί τη στατική δομή διοίκησης και ελέγχου στο στρατιωτικό στρατηγικό επίπεδο, εκτός της περιοχής των επιχειρήσεων, η οποία είναι υπεύθυνη για τον επιχειρησιακό σχεδιασμό και τη διεξαγωγή της EUTM Somalia.
               2.   Το στρατηγείο δυνάμεων της αποστολής EUTM Somalia εδρεύει στο Μογκαντίσου και τελεί υπό τις διαταγές του διοικητή δυνάμεων της αποστολής της ΕΕ. Περιλαμβάνει γραφείο συνδέσμου στο Ναϊρόμπι.
               3.   Μια μονάδα στήριξης στις Βρυξέλλες του στρατηγείου δυνάμεων της αποστολής περιλαμβάνεται στην MPCC έως ότου η MPCC αποκτήσει πλήρη επιχειρησιακή ικανότητα.».

               3)

               Στο άρθρο 5 παράγραφος 1, στο τέλος της τέταρτης περιόδου, οι λέξεις «του διοικητή αποστολής ΕΕ» αντικαθίστανται από τις ακόλουθες:
               «του διοικητή δυνάμεων της αποστολής της ΕΕ».

               4)

               Στο άρθρο 5 παράγραφος 3, στη δεύτερη περίοδο, πριν από τις λέξεις «στις συνεδριάσεις της» προστίθενται οι ακόλουθες λέξεις:
               «και τον διοικητή δυνάμεων της αποστολής της ΕΕ».

               5)

               Στο άρθρο 6 παράγραφος 2, στη δεύτερη περίοδο, πριν από τις λέξεις «στις συνεδριάσεις της» προστίθενται οι ακόλουθες λέξεις:
               «και τον διοικητή δυνάμεων της αποστολής της ΕΕ».

               6)

               Το άρθρο 7 παράγραφος 2 αντικαθίσταται από το ακόλουθο κείμενο:
               «2.   Με την επιφύλαξη της δομής διοίκησης, ο διοικητής δυνάμεων της αποστολής της ΕΕ λαμβάνει επιτόπου πολιτική καθοδήγηση από τον ειδικό εντεταλμένο της ΕΕ στο Κέρας της Αφρικής σε συντονισμό με τις οικείες αντιπροσωπείες της ΕΕ στην περιοχή.».

               7)

               Στο άρθρο 8 παράγραφος 2, πριν από τις λέξεις «και της EUMC» προστίθενται οι ακόλουθες λέξεις:
               «σε διαβούλευση με τον διοικητή δυνάμεων της αποστολής της ΕΕ,».

               8)

               Στο άρθρο 11 παράγραφος 5, στο τέλος της περιόδου προστίθενται οι ακόλουθες λέξεις:
               «και/ή στον διοικητή δυνάμεων της αποστολής της ΕΕ».

               9)

               Στο άρθρο 13 παράγραφος 2, οι λέξεις «του διοικητή αποστολής ΕΕ» αντικαθίστανται από τις λέξεις:
               «του διοικητή δυνάμεων της αποστολής της ΕΕ».

         Άρθρο 5
   Η απόφαση 2013/34/ΚΕΠΠΑ του Συμβουλίου (5) τροποποιείται ως εξής:

               1)

               Οι παράγραφοι 1 και 2 του άρθρου 2 αντικαθίστανται από το ακόλουθο κείμενο:
               «1.   Ο διευθυντής της MPCC (Military Planning and Conduct Capability) είναι διοικητής της αποστολής EUTM Mali.
               2.   Ο ταξίαρχος Peter Devogelaere διορίζεται διοικητής δυνάμεων της αποστολής της ΕΕ EUTM Mali.».

               2)

               Οι παράγραφοι 1 και 2 του άρθρου 3 αντικαθίστανται από το ακόλουθο κείμενο:
               «1.   Η MPCC αποτελεί τη στατική δομή διοίκησης και ελέγχου στο στρατιωτικό στρατηγικό επίπεδο, εκτός της περιοχής των επιχειρήσεων, η οποία είναι υπεύθυνη για τον επιχειρησιακό σχεδιασμό και διεξαγωγή της EUTM Mali.
               2.   Το στρατηγείο δυνάμεων της αποστολής EUTM Mali εδρεύει στο Μάλι και τελεί υπό τις διαταγές του διοικητή δυνάμεων της αποστολής της ΕΕ.
               3.   Μια μονάδα στήριξης στις Βρυξέλλες του στρατηγείου δυνάμεων της αποστολής περιλαμβάνεται στην MPCC έως ότου η MPCC αποκτήσει πλήρη επιχειρησιακή ικανότητα.».

               3)

               Στο άρθρο 5 παράγραφος 1, στο τέλος της τέταρτης περιόδου, οι λέξεις «των αντίστοιχων διοικητών αποστολής ΕΕ» αντικαθίστανται από τις λέξεις:
               «των αντίστοιχων διοικητών δυνάμεων της αποστολής της ΕΕ».

               4)

               Στο άρθρο 5 παράγραφος 3, στη δεύτερη περίοδο, πριν από τις λέξεις «στις συνεδριάσεις της» προστίθενται οι ακόλουθες λέξεις:
               «και τον διοικητή δυνάμεων της αποστολής της ΕΕ».

               5)

               Στο άρθρο 6 παράγραφος 2, στη δεύτερη περίοδο, πριν από τις λέξεις «στις συνεδριάσεις της» προστίθενται οι ακόλουθες λέξεις:
               «και τον διοικητή δυνάμεων της αποστολής της ΕΕ».

               6)

               Το άρθρο 7 παράγραφος 2 αντικαθίσταται από το ακόλουθο κείμενο:
               «2.   Με την επιφύλαξη της δομής διοίκησης, ο διοικητής δυνάμεων της αποστολής της ΕΕ λαμβάνει επιτόπου πολιτική καθοδήγηση από τον ειδικό εντεταλμένο της Ευρωπαϊκής Ένωσης στο Σαχέλ σε συντονισμό με τον επικεφαλής της αντιπροσωπείας της Ένωσης στο Μπαμάκο.».

               7)

               Στο άρθρο 8 παράγραφος 2, πριν από τις λέξεις «και της EUMC» προστίθενται οι ακόλουθες λέξεις:
               «σε διαβούλευση με τον διοικητή δυνάμεων της αποστολής της ΕΕ,».

               8)

               Στο άρθρο 11 παράγραφος 5, στο τέλος της περιόδου προστίθενται οι ακόλουθες λέξεις:
               «και/ή στον διοικητή δυνάμεων της αποστολής της ΕΕ».

         Άρθρο 6
   Η απόφαση (ΚΕΠΠΑ) 2016/610 του Συμβουλίου (6) τροποποιείται ως εξής:

               1)

               Οι παράγραφοι 1 και 2 του άρθρου 2 αντικαθίστανται από το ακόλουθο κείμενο:
               «1.   Ο διευθυντής της MPCC (Military Planning and Conduct Capability) είναι διοικητής της αποστολής EUTM RCA.
               2.   Ο ταξίαρχος Herman Ruys διορίζεται διοικητής δυνάμεων της αποστολής της ΕΕ EUTM RCA.».

               2)

               Οι παράγραφοι 1 και 2 του άρθρου 3 αντικαθίστανται από το ακόλουθο κείμενο:
               «1.   Η MPCC αποτελεί τη στατική δομή διοίκησης και ελέγχου στο στρατιωτικό στρατηγικό επίπεδο, εκτός της περιοχής των επιχειρήσεων, η οποία είναι υπεύθυνη για τον επιχειρησιακό σχεδιασμό και διεξαγωγή της EUTM RCA.
               2.   Το στρατηγείο δυνάμεων της αποστολής EUTM RCA εδρεύει στο Μπανγκί και τελεί υπό τις διαταγές του διοικητή δυνάμεων της αποστολής.
               3.   Μια μονάδα στήριξης στις Βρυξέλλες του στρατηγείου δυνάμεων της αποστολής περιλαμβάνεται στην MPCC έως ότου η MPCC αποκτήσει πλήρη επιχειρησιακή ικανότητα.».

               3)

               Στο άρθρο 5 παράγραφος 1, στην τέταρτη περίοδο, οι λέξεις «των αντίστοιχων διοικητών αποστολής ΕΕ» αντικαθίστανται από τις λέξεις:
               «των αντίστοιχων διοικητών δυνάμεων της αποστολής της ΕΕ».

               4)

               Στο άρθρο 5 παράγραφος 3, στη δεύτερη περίοδο, πριν από τις λέξεις «στις συνεδριάσεις της» προστίθενται οι ακόλουθες λέξεις:
               «και τον διοικητή δυνάμεων της αποστολής της ΕΕ».

               5)

               Στο άρθρο 6 παράγραφος 2, στη δεύτερη περίοδο, πριν από τις λέξεις «στις συνεδριάσεις της» προστίθενται οι ακόλουθες λέξεις:
               «και τον διοικητή δυνάμεων της αποστολής της ΕΕ».

               6)

               Το άρθρο 7 παράγραφος 2 αντικαθίσταται από το ακόλουθο κείμενο:
               «2.   Με την επιφύλαξη της δομής διοίκησης, ο διοικητής δυνάμεων της αποστολής της ΕΕ λαμβάνει επιτόπου πολιτική καθοδήγηση από τον επικεφαλής της αντιπροσωπείας της Ένωσης στην Κεντροαφρικανική Δημοκρατία.».

               7)

               Στο άρθρο 7 παράγραφος 4, οι λέξεις «του διοικητή αποστολής ΕΕ» αντικαθίστανται από τις λέξεις:
               «του διοικητή δυνάμεων της αποστολής της ΕΕ».

               8)

               Στο άρθρο 8 παράγραφος 2, πριν από τις λέξεις «και της EUMC» προστίθενται οι ακόλουθες λέξεις:
               «σε διαβούλευση με τον διοικητή δυνάμεων της αποστολής της ΕΕ,».

               9)

               Στο άρθρο 12 παράγραφος 5, στο τέλος της περιόδου προστίθενται οι ακόλουθες λέξεις:
               «και/ή στον διοικητή δυνάμεων της αποστολής της ΕΕ».

         Άρθρο 7
   Καταργούνται οι αποφάσεις της Επιτροπής Πολιτικής και Ασφάλειας (ΚΕΠΠΑ) 2016/396 (7), (ΚΕΠΠΑ) 2016/2352 (8) και (ΚΕΠΠΑ) 2017/112 (9).
   Άρθρο 8
   Το Συμβούλιο θα επανεξετάσει, με βάση έκθεση του ΥΕ, την ανάπτυξη της MPCC και της κοινής μονάδας συντονισμού της στήριξης ένα έτος αφού καταστούν πλήρως λειτουργικές και, σε κάθε περίπτωση, πριν από το τέλος του 2018.
   Άρθρο 9
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 8 Ιουνίου 2017.

            Για το Συμβούλιο

            Ο Πρόεδρος

         U. REINSALU

      (1)  Απόφαση 2010/427/ΕΕ του Συμβουλίου, της 26ης Ιουλίου 2010, για τον καθορισμό της οργάνωσης και της λειτουργίας της Ευρωπαϊκής Υπηρεσίας Εξωτερικής Δράσης (ΕΕ L 201 της 3.8.2010, σ. 30).

      (2)  Απόφαση 2001/80/ΚΕΠΠΑ του Συμβουλίου, της 22ας Ιανουαρίου 2001, για τη σύσταση του Στρατιωτικού Επιτελείου της Ευρωπαϊκής Ένωσης (ΕΕ L 27 της 30.1.2001, σ. 7).

      (3)  Απόφαση (ΚΕΠΠΑ) 2015/528 του Συμβουλίου, της 27ης Μαρτίου 2015, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (Athena) και την κατάργηση της απόφασης 2011/871/ΚΕΠΠΑ (ΕΕ L 84 της 28.3.2015, σ. 39).

      (4)  Απόφαση 2010/96/ΚΕΠΠΑ του Συμβουλίου, της 15ης Φεβρουαρίου 2010, για μια στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας (ΕΕ L 44 της 19.2.2010, σ. 16).

      (5)  Απόφαση 2013/34/ΚΕΠΠΑ του Συμβουλίου, της 17ης Ιανουαρίου 2013, για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (ΕΕ L 14, της 18.1.2013, σ. 19).

      (6)  Απόφαση (ΚΕΠΠΑ) 2016/610 του Συμβουλίου, της 19 Απριλίου 2016, σχετικά με στρατιωτική εκπαιδευτική αποστολή της Ευρωπαϊκής Ένωσης στην Κεντροαφρικανική Δημοκρατία ΚΠΠΑ (EUΤΜ RCA) (ΕΕ L 104, της 20.4.2016, σ. 21).

      (7)  Απόφαση (ΚΕΠΠΑ) 2016/396 της Επιτροπής Πολιτικής και Ασφάλειας, της 15ης Μαρτίου 2016, σχετικά με τον διορισμό διοικητή αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των δυνάμεων ασφάλειας της Σομαλίας (EUTM Somalia) και την κατάργηση της απόφασης (ΚΕΠΠΑ) 2015/173 (EUTM Somalia/1/2016) (ΕΕ L 73, της 18.3.2016, σ. 99).

      (8)  Απόφαση (ΚΕΠΠΑ) 2016/2352 της Επιτροπής Πολιτικής και Ασφαλείας, της 7ης Δεκεμβρίου 2016, σχετικά με τον διορισμό του διοικητή αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης (ΚΕΠΠΑ) 2016/939 (EUTM Mali/2/2016) (ΕΕ L 348, της 21.12.2016, σ. 25).

      (9)  Απόφαση (ΚΕΠΠΑ) 2017/112 της Επιτροπής Πολιτικής και Ασφάλειας, της 10ης Ιανουαρίου 2017, σχετικά με τον διορισμό του διοικητή αποστολής της ΕΕ για τη στρατιωτική εκπαιδευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA) (EUTM RCA/1/2017) (ΕΕ L 18, της 24.1.2017, σ. 47).


Avis juridique important

|

31974D0223

74/223/ΕΟΚ: Απόφαση της Επιτροπής της 29ης Μαρτίου 1974 περί του εξειδικευμένου τμήματος «ορύζης» της Συμβουλευτικής Επιτροπής Δημητριακών

Επίσημη Εφημερίδα αριθ. L 123 της 06/05/1974 σ. 0021 - 0021 Ελληνική ειδική έκδοση: Κεφάλαιο 03 τόμος 10 σ. 0215

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Μαρτίου 1974 περί του εξειδικευμένου τμήματος "ορύζης" της Συμβουλευτικής Επιτροπής ΔημητριακώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  Εκτιμώντας:  ότι ένα εξειδικευμένο τμήμα "ορύζης" της Συμβουλευτικής Επιτροπής Δημητριακών συνεστήθη με την απόφαση της Επιτροπής της 20ής Ιουλίου 1964(1), της οποίας το κείμενο αντικατεστάθη με τις αποφάσεις της 15ης Μαΐου 1970(2) και της 31ης Οκτωβρίου 1973(3)- ότι είναι αναγκαία νέα τροποποίηση του κειμένου,  ΑΠΟΦΑΣΙΖΕΙ:   Άρθρο 1  Στο κείμενο του άρθρου 1 της αποφάσεως της Επιτροπής της 31ης Οκτωβρίου 1973 περί του εξειδικευμένου τμήματος "ορύζης" της Συμβουλευτικής Επιτροπής Δημητριακών, το άρθρο 5 τροποποιείται ως εξής:  "Άρθρο 5 Το τμήμα εκλέγει για μία τριετία έναν πρόεδρο και δύο αντιπροέδρους. Η εκλογή γίνεται διά πλειοψηφίας των δύο τρίτων των παρόντων μελών. Το τμήμα δύναται να εκλέγει, με την ίδια πλειοψηφία, και άλλα μέλη του προεδρείου.  Στην περίπτωση αυτή, το προεδρείο περιλαμβάνει, πλην του προέδρου, κατ' ανώτατο όριο ένα αντιπρόσωπο από κάθε οικονομική κατηγορία που εκπροσωπείται στο τμήμα ορύζης.  Το προεδρείο προετοιμάζει και οργανώνει τις εργασίες του τμήματος."  Άρθρο 2  Η παρούσα απόφαση αρχίζει να ισχύει την 29η Μαρτίου 1974.  Έγινε στις Βρυξέλλες, στις 29 Μαρτίου 1974.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. 122 της 29.7.1964, σ. 2051/64.  (2) ΕΕ αριθ. Ν 121 της 4.6.1970, σ. 14.  (3) ΕΕ αριθ. Ν 355 της 24.12.1973, σ. 26.


title: 2012/406/ΕΕ: Απόφαση του Συμβουλίου, της 16ης Ιουλίου 2012 , για τον διορισμό στην Επιτροπή των Περιφερειών ενός τακτικού και ενός αναπληρωματικού μέλους από την Ισπανία

text:
               19.7.2012

               EL

               Επίσημη Εφημερίδα της Ευρωπαϊκής Ένωσης

               L 189/10

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 16ης Ιουλίου 2012
   για τον διορισμό στην Επιτροπή των Περιφερειών ενός τακτικού και ενός αναπληρωματικού μέλους από την Ισπανία
   (2012/406/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της ισπανικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Μία θέση τακτικού μέλους της Επιτροπής των Περιφερειών έμεινε κενή λόγω της λήξης της θητείας του κ. Francisco ÁLVAREZ-CASCOS FERNÁNDEZ. Μία θέση αναπληρωματικού μέλους της Επιτροπής των Περιφερειών έχει κενωθεί λόγω της λήξης της θητείας του κ. José PORTILLA GONZALEZ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2015:

               α)

               ως τακτικό μέλος:

                           —

                           Ο κ. Javier FERNÁNDEZ FERNÁNDEZ, Presidente del Principado de Asturias

                     και

               β)

               ως αναπληρωματικό μέλος:

                           —

                           Ο κ. Guillermo MARTÍNEZ SUÁREZ, Consejero de la Presidencia del Principado de Asturias.

         Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 16 Ιουλίου 2012.

            Για το Συμβούλιο

            Ο Πρόεδρος

         Σ. ΑΛΕΤΡΑΡΗΣ

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.


title: 2009/941/ΕΚ: Απόφαση της Επιτροπής, της 30ής Νοεμβρίου 2009 , για τη σύναψη, εκ μέρους της Ευρωπαϊκής Κοινότητας, του πρωτοκόλλου της Χάγης της 23ης Νοεμβρίου 2007 σχετικά με το εφαρμοστέο δίκαιο στις υποχρεώσεις διατροφής

text:
               16.12.2009

               EL

               Επίσημη Εφημερίδα της Ευρωπαϊκής Ένωσης

               L 331/17

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 30ής Νοεμβρίου 2009
   για τη σύναψη, εκ μέρους της Ευρωπαϊκής Κοινότητας, του πρωτοκόλλου της Χάγης της 23ης Νοεμβρίου 2007 σχετικά με το εφαρμοστέο δίκαιο στις υποχρεώσεις διατροφής
   (2009/941/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 61 στοιχείο γ) σε συνδυασμό με το άρθρο 300 παράγραφος 2 πρώτο εδάφιο και παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Κοινότητα εργάζεται προς την κατεύθυνση της εγκαθίδρυσης ενός κοινού χώρου δικαιοσύνης, βασισμένου στην αρχή της αμοιβαίας αναγνώρισης των δικαστικών αποφάσεων.

               (2)

               Ο κανονισμός (ΕΚ) αριθ. 4/2009 του Συμβουλίου της 18ης Δεκεμβρίου 2008 για τη διεθνή δικαιοδοσία, το εφαρμοστέο δίκαιο, την αναγνώριση και εκτέλεση αποφάσεων και τη συνεργασία σε θέματα υποχρεώσεων διατροφής (2) προβλέπει ότι το δίκαιο που εφαρμόζεται στις υποχρεώσεις διατροφής προσδιορίζεται σύμφωνα με το πρωτόκολλο της Χάγης της 23ης Νοεμβρίου 2007 σχετικά με το εφαρμοστέο δίκαιο στις υποχρεώσεις διατροφής (εφεξής «το πρωτόκολλο») στα κράτη μέλη που δεσμεύονται από το εν λόγω πρωτόκολλο.

               (3)

               Το πρωτόκολλο συμβάλλει κατά τρόπο καθοριστικό στην κατοχύρωση μεγαλύτερης ασφάλειας δικαίου και προβλεψιμότητας για τους υπόχρεους και δικαιούχους διατροφής. Η εφαρμογή ενιαίων κανόνων για τον προσδιορισμό του εφαρμοστέου δικαίου θα επιτρέψει την ελεύθερη κυκλοφορία των αποφάσεων όσον αφορά τις υποχρεώσεις διατροφής στην Κοινότητα, χωρίς να απαιτείται κανενός είδους έλεγχος στο κράτος μέλος στο οποίο ζητείται η εκτέλεση.

               (4)

               Το άρθρο 24 του πρωτοκόλλου παρέχει την ευχέρεια σε οργανισμούς περιφερειακής οικονομικής ολοκλήρωσης όπως η Κοινότητα να υπογράψει, να αποδεχθεί ή να εγκρίνει το πρωτόκολλο ή να προσχωρήσει σε αυτό.

               (5)

               Η Κοινότητα είναι αποκλειστικώς αρμόδια για όλα τα θέματα που υπάγονται στο πρωτόκολλο. Αυτό δεν επηρεάζει τις θέσεις των κρατών μελών που δεν δεσμεύονται από την παρούσα απόφαση ούτε υπόκεινται στην εφαρμογή της, όπως αναφέρεται στις αιτιολογικές σκέψεις 11 και 12.

               (6)

               Επομένως, η Κοινότητα θα πρέπει να εγκρίνει το πρωτόκολλο.

               (7)

               Το πρωτόκολλο θα πρέπει να εφαρμόζεται μεταξύ των κρατών μελών το αργότερο την 18η Ιουνίου 2011, ημερομηνία εφαρμογής του κανονισμού (ΕΚ) αριθ. 4/2009.

               (8)

               Λόγω του στενού δεσμού μεταξύ του πρωτοκόλλου και του κανονισμού (ΕΚ) αριθ. 4/2009, οι κανόνες του πρωτοκόλλου θα πρέπει να εφαρμόζονται στην Κοινότητα σε προσωρινή βάση, εάν το πρωτόκολλο δεν έχει τεθεί σε ισχύ την 18η Ιουνίου 2011, ημερομηνία εφαρμογής του κανονισμού (ΕΚ) αριθ. 4/2009. Προς το σκοπό αυτό θα πρέπει να γίνει μονομερής δήλωση κατά τη σύναψη του πρωτοκόλλου.

               (9)

               Οι κανόνες του πρωτοκόλλου θα πρέπει να καθορίζουν το εφαρμοστέο σε μια υποχρέωση διατροφής δίκαιο, εάν μια απόφαση σχετικά με την εν λόγω υποχρέωση αναγνωριστεί και κηρυχθεί εκτελεστή σύμφωνα με τους κανόνες που προβλέπουν την κατάργηση της κήρυξης της εκτελεστότητας (exequatur) που περιλαμβάνονται στον κανονισμό (ΕΚ) αριθ. 4/2009. Για να διασφαλιστεί ότι στην Κοινότητα εφαρμόζονται οι ίδιοι κανόνες περί συγκρούσεως κανόνων δικαίου όσον αφορά αξιώσεις διατροφής για περίοδο προγενέστερη ή μεταγενέστερη της έναρξης ισχύος ή της προσωρινής εφαρμογής του πρωτοκόλλου στην Κοινότητα, οι κανόνες του πρωτοκόλλου θα πρέπει να εφαρμόζονται επίσης σε αξιώσεις για περίοδο προγενέστερη αυτού του γεγονότος, παρά το άρθρο 22. Προς το σκοπό αυτό θα πρέπει να γίνει μονομερής δήλωση κατά τη σύναψη του πρωτοκόλλου.

               (10)

               Σύμφωνα με το άρθρο 3 του πρωτοκόλλου για τη θέση του Ηνωμένου Βασιλείου και της Ιρλανδίας, που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Ιρλανδία συμμετέχει στην έκδοση και την εφαρμογή της παρούσας απόφασης.

               (11)

               Σύμφωνα με τα άρθρα 1 και 2 του πρωτοκόλλου για τη θέση του Ηνωμένου Βασιλείου και της Ιρλανδίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, το Ηνωμένο Βασίλειο δεν συμμετέχει στη θέσπιση της παρούσας απόφασης και δεν δεσμεύεται από αυτόν ούτε υπόκειται στην εφαρμογή του.

               (12)

               Σύμφωνα με τα άρθρα 1 και 2 του πρωτοκόλλου για τη θέση της Δανίας που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,

         ΑΠΟΦΑΣΙΖΕΙ:
   Άρθρο 1
   Το πρωτόκολλο της Χάγης της 23ης Νοεμβρίου 2007 σχετικά με το εφαρμοστέο δίκαιο στις υποχρεώσεις διατροφής εγκρίνεται εξ ονόματος της Ευρωπαϊκής Κοινότητας.
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία προκειμένου να δεσμευθεί η Κοινότητα.
   Άρθρο 3
   Κατά την υπογραφή και σύναψη του πρωτοκόλλου, η Κοινότητα προβαίνει στην ακόλουθη δήλωση σύμφωνα με το άρθρο 24 του πρωτοκόλλου:

      «Η Ευρωπαϊκή Κοινότητα δηλώνει, κατ’ εφαρμογή του άρθρου 24 του πρωτοκόλλου, ότι ασκεί αρμοδιότητα επί όλων των θεμάτων που υπάγονται στο πρωτόκολλο. Τα κράτη μέλη της δεσμεύονται από το πρωτόκολλο λόγω της σύναψής του από την Ευρωπαϊκή Κοινότητα.
      Για τους σκοπούς της παρούσας δήλωσης, ο όρος “Ευρωπαϊκή Κοινότητα” δεν περιλαμβάνει τη Δανία δυνάμει των άρθρων 1 και 2 του πρωτοκόλλου για τη θέση της Δανίας που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, ούτε το Ηνωμένο Βασίλειο και την Ιρλανδία δυνάμει των άρθρων 1 και 2 του πρωτοκόλλου για τη θέση του Ηνωμένου Βασιλείου και της Ιρλανδίας που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας».

   Άρθρο 4
   1.   Εντός της Κοινότητας, οι κανόνες του πρωτοκόλλου εφαρμόζονται σε προσωρινή βάση, με την επιφύλαξη του άρθρου 5 της παρούσας απόφασης, από την 18η Ιουνίου 2011, ημερομηνία εφαρμογής του κανονισμού (ΕΚ) αριθ. 4/2009, εάν το πρωτόκολλο δεν έχει ακόμα τεθεί σε ισχύ κατά την ημερομηνία αυτή.
   2.   Κατά την υπογραφή του πρωτοκόλλου, η Κοινότητα θα προβεί στην ακόλουθη δήλωση προκειμένου να ληφθεί υπόψη η ενδεχόμενη προσωρινή εφαρμογή που αναφέρεται στην παράγραφο 1:

      «Η Ευρωπαϊκή Κοινότητα δηλώνει ότι θα εφαρμόσει σε προσωρινή βάση τους κανόνες του πρωτοκόλλου από την 18η Ιουνίου 2011, ημερομηνία έναρξης εφαρμογής του κανονισμού (ΕΚ) αριθ. 4/2009 του Συμβουλίου, της 18ης Δεκεμβρίου 2008, για τη διεθνή δικαιοδοσία, το εφαρμοστέο δίκαιο, την αναγνώριση και εκτέλεση αποφάσεων και τη συνεργασία σε θέματα υποχρεώσεων διατροφής (3), εάν το πρωτόκολλο δεν έχει ακόμα τεθεί σε ισχύ κατά την ημερομηνία αυτή σύμφωνα με το άρθρο 25 παράγραφος 1 του πρωτοκόλλου».

   Άρθρο 5
   1.   Με την επιφύλαξη του άρθρου 22 του πρωτοκόλλου, οι κανόνες του πρωτοκόλλου καθορίζουν επίσης το εφαρμοστέο δίκαιο όσον αφορά αξιώσεις διατροφής που εγείρονται σε κράτος μέλος για περίοδο προγενέστερη της έναρξης ισχύος ή της προσωρινής εφαρμογής του πρωτοκόλλου στην Κοινότητα, στις περιπτώσεις κατά τις οποίες έχει, δυνάμει του κανονισμού (ΕΚ) αριθ. 4/2009, κινηθεί δικαστική διαδικασία, έχουν εγκριθεί ή συναφθεί δικαστικοί συμβιβασμοί και έχουν συνταχθεί δημόσια έγγραφα από την 18η Ιουνίου 2011, ημερομηνία εφαρμογής του κανονισμού (ΕΚ) αριθ. 4/2009.
   2.   Κατά την υπογραφή του πρωτοκόλλου, η Κοινότητα θα προβεί στην ακόλουθη δήλωση:

      «Η Ευρωπαϊκή Κοινότητα δηλώνει ότι θα εφαρμόζει τους κανόνες του πρωτοκόλλου εξίσου σε αξιώσεις διατροφής που εγείρονται σε ένα από τα κράτη μέλη της για περίοδο προγενέστερη της έναρξης ισχύος ή της προσωρινής εφαρμογής του πρωτοκόλλου στην Κοινότητα, στις περιπτώσεις κατά τις οποίες έχει, δυνάμει του κανονισμού (ΕΚ) αριθ. 4/2009 του Συμβουλίου, της 18ης Δεκεμβρίου 2008, για τη διεθνή δικαιοδοσία, το εφαρμοστέο δίκαιο, την αναγνώριση και εκτέλεση αποφάσεων και τη συνεργασία σε θέματα υποχρεώσεων διατροφής (3), κινηθεί δικαστική διαδικασία, έχουν εγκριθεί ή συναφθεί δικαστικοί συμβιβασμοί και έχουν συνταχθεί δημόσια έγγραφα από την 18η Ιουνίου 2011, ημερομηνία εφαρμογής του εν λόγω κανονισμού».

      Βρυξέλλες, 30 Νοεμβρίου 2009.

            Για το Συμβούλιο

            Η Πρόεδρος

         B. ASK

      (1)  Γνώμη της 24ης Νοεμβρίου 2009 (δεν έχει δημοσιευθεί ακόμη στην Επίσημη Εφημερίδα).

      (2)  ΕΕ L 7 της 10.1.2009, σ. 1.

      (3)  ΕΕ L 7 της 10.1.2009, σ. 1.
   ΠΑΡΑΡΤΗΜΑ

      ΜΕΤΑΦΡΑΣΗ

         ΠΡΩΤΟΚΟΛΛΟ

         σχετικά με το εφαρμοστέο δίκαιο στις υποχρέωσεις διατροφής

      Τα κράτη που είναι Συμβαλλόμενα Μέρη του παρόντος πρωτοκόλλου,
      Επιθυμώντας να θεσπίσουν κοινές διατάξεις σχετικά με το εφαρμοστέο δίκαιο στις υποχρεώσεις διατροφής,
      Επιθυμώντας να εκσυγχρονίσουν τη σύμβαση της Χάγης της 24ης Οκτωβρίου 1956 για το εφαρμοστέο δίκαιο στις υποχρεώσεις διατροφής έναντι των τέκνων και τη σύμβαση της Χάγης της 2ας Οκτωβρίου 1973 για το εφαρμοστέο δίκαιο στις υποχρεώσεις διατροφής,
      Επιθυμώντας να αναπτύξουν γενικούς κανόνες για το εφαρμοστέο δίκαιο που να μπορούν να αποτελέσουν χρήσιμο συμπλήρωμα της σύμβασης της Χάγης της 23ης Νοεμβρίου 2007 για την είσπραξη σε διεθνές επίπεδο απαιτήσεων διατροφής τέκνων και άλλων μορφών οικογενειακής διατροφής,
      Αποφάσισαν να συνάψουν πρωτόκολλο για το σκοπό αυτό και συμφώνησαν στις ακόλουθες διατάξεις:
      Άρθρο 1
      Πεδίο εφαρμογής
      1.   Το παρόν πρωτόκολλο καθορίζει το εφαρμοστέο δίκαιο σε υποχρεώσεις διατροφής που προκύπτουν από οικογενειακές σχέσεις, συγγένεια, γάμο ή αγχιστεία, συμπεριλαμβανομένης της υποχρέωσης διατροφής έναντι τέκνου ανεξάρτητα από την οικογενειακή κατάσταση των γονέων των.
      2.   Αποφάσεις που εκδίδονται κατ’ εφαρμογή του παρόντος πρωτοκόλλου τελούν υπό την επιφύλαξη της ύπαρξης μιας εκ των σχέσεων που αναφέρονται στην προηγούμενη παράγραφο.
      Άρθρο 2
      Καθολική εφαρμογή
      Το παρόν πρωτόκολλο εφαρμόζεται ακόμα και αν το δίκαιο που ορίζει είναι το δίκαιο ενός μη συμβαλλομένου κράτους.
      Άρθρο 3
      Γενικός κανόνας περί εφαρμοστέου δικαίου
      1.   Εκτός αντίθετης διάταξης του πρωτοκόλλου, οι υποχρεώσεις διατροφής διέπονται από το δίκαιο του κράτους της συνήθους διαμονής του δικαιούχου διατροφής.
      2.   Σε περίπτωση αλλαγής της συνήθους διαμονής του δικαιούχου διατροφής, εφαρμόζεται το δίκαιο του κράτους της νέας συνήθους διαμονής από τη στιγμή κατά την οποία επέρχεται η συγκεκριμένη μεταβολή.
      Άρθρο 4
      Ειδικοί κανόνες υπέρ ορισμένων δικαιούχων διατροφής
      1.   Οι ακόλουθες διατάξεις εφαρμόζονται σε περίπτωση υποχρεώσεων διατροφής:

                  α)

                  γονέων έναντι των τέκνων τους·

                  β)

                  προσώπων, εκτός των γονέων, έναντι προσώπων ηλικίας κάτω των 21 ετών, με εξαίρεση τις υποχρεώσεις που απορρέουν από τις σχέσεις που αναφέρονται στο άρθρο 5· και

                  γ)

                  τέκνων έναντι των γονέων τους.

            2.   Όταν, δυνάμει του δικαίου που αναφέρεται στο άρθρο 3, ο δικαιούχος δεν μπορεί να επιτύχει διατροφή από τον υπόχρεο, εφαρμόζεται το δίκαιο του δικάζοντος δικαστή (lex fori).
      3.   Υπό την επιφύλαξη του άρθρου 3, το δίκαιο του δικάζοντος δικαστή εφαρμόζεται όταν ο δικαιούχος διατροφής έχει προσφύγει στην αρμόδια αρχή του κράτους στο οποίο ο υπόχρεος έχει τη συνήθη διαμονή του. Εντούτοις, εφαρμόζεται το δίκαιο του κράτους της συνήθους διαμονής του δικαιούχου, όταν ο δικαιούχος δεν μπορεί να επιτύχει διατροφή από τον υπόχρεο δυνάμει του δικαίου του δικάζοντος δικαστή.
      4.   Εάν ο δικαιούχος διατροφής δεν μπορεί, δυνάμει των δικαίων που αναφέρονται στο άρθρο 3 και στις παραγράφους 2 και 3 του παρόντος άρθρου, να επιτύχει διατροφή από τον υπόχρεο, εφαρμόζεται, εφόσον υπάρχει, το δίκαιο του κράτους της κοινής ιθαγένειάς τους.
      Άρθρο 5
      Ειδικός κανόνας όσον αφορά τους/τις συζύγους και πρώην συζύγους
      Όταν πρόκειται για υποχρεώσεις διατροφής μεταξύ συζύγων, πρώην συζύγων ή προσώπων που είχαν συνάψει ακυρωθέντα γάμο, το άρθρο 3 δεν εφαρμόζεται εφόσον προβάλλει ένσταση ένας από τους διαδίκους και το δίκαιο άλλου κράτους, ιδίως του κράτους της τελευταίας κοινής συνήθους διαμονής τους, συνδέεται στενότερα με το γάμο. Στη συγκεκριμένη περίπτωση, εφαρμόζεται το δίκαιο αυτού του άλλου κράτους.
      Άρθρο 6
      Ειδικός κανόνας σχετικά με την υπεράσπιση
      Σε περίπτωση υποχρεώσεων διατροφής εκτός εκείνων που απορρέουν από σχέση γονέα-τέκνου έναντι τέκνου και εκείνων που αναφέρονται στο άρθρο 5, ο υπόχρεος μπορεί να αμφισβητήσει αξίωση του δικαιούχου επικαλούμενος την έλλειψη σχετικής υποχρέωσης τόσο δυνάμει του δικαίου του κράτους της συνήθους διαμονής του υποχρέου όσο και δυνάμει του δικαίου του κράτους της ενδεχόμενης κοινής ιθαγένειας των διαδίκων.
      Άρθρο 7
      Καθορισμός του εφαρμοστέου δικαίουγια τις ανάγκες συγκεκριμένης διαδικασίας
      1.   Ανεξάρτητα από τις διατάξεις των άρθρων 3 έως 6, ο δικαιούχος και ο υπόχρεος διατροφής μπορούν, αποκλειστικά για τις ανάγκες συγκεκριμένης διαδικασίας που διεξάγεται σε δεδομένο κράτος, να ορίσουν ρητά ότι μια υποχρέωση διατροφής διέπεται από το δίκαιο του συγκεκριμένου κράτους.
      2.   Όταν ο καθορισμός του εφαρμοστέου δικαίου πραγματοποιείται πριν από την έναρξη της σχετικής διαδικασίας, αποτελεί το αντικείμενο συμφωνίας που υπογράφεται και από τους δύο διαδίκους, καταρτίζεται δε γραπτώς ή καταχωρίζεται με οποιοδήποτε μέσο που επιτρέπει τη μεταγενέστερη πρόσβαση στο περιεχόμενό της.
      Άρθρο 8
      Καθορισμός του εφαρμοστέου δικαίου
      1.   Ανεξάρτητα από τις διατάξεις των άρθρων 3 έως 6, ο δικαιούχος και ο υπόχρεος διατροφής μπορούν ανά πάσα στιγμή να ορίσουν ότι ένα από τα ακόλουθα δίκαια εφαρμόζεται σε υποχρέωση διατροφής:

                  α)

                  το δίκαιο οποιουδήποτε κράτους του οποίου την ιθαγένεια έχει ένας από τους διαδίκους κατά το χρόνο του καθορισμού·

                  β)

                  το δίκαιο του κράτους στο οποίο έχει τη συνήθη διαμονή του ένας από τους διαδίκους κατά το χρόνο του καθορισμού·

                  γ)

                  το δίκαιο το οποίο έχουν ορίσει οι διάδικοι ως εφαρμοστέο στις περιουσιακές τους σχέσεις ή το πράγματι εφαρμοζόμενο δίκαιο·

                  δ)

                  το δίκαιο το οποίο έχουν ορίσει οι διάδικοι ως εφαρμοστέο στο διαζύγιο ή το δικαστικό χωρισμό τους ή το πράγματι εφαρμοζόμενο δίκαιο.

            2.   Η συμφωνία αυτή καταρτίζεται γραπτά ή καταχωρίζεται με οποιοδήποτε μέσο που επιτρέπει τη μεταγενέστερη πρόσβαση στο περιεχόμενο της συμφωνίας, υπογράφεται δε και από τους δύο διαδίκους.
      3.   Η παράγραφος 1 δεν εφαρμόζεται στις υποχρεώσεις διατροφής έναντι προσώπου ηλικίας κάτω των 18 ετών ή έναντι ενηλίκου ο οποίος, λόγω αλλοίωσης ή ανεπάρκειας των προσωπικών του ικανοτήτων, δεν είναι σε θέση να υπερασπιστεί τα συμφέροντά του.
      4.   Ανεξάρτητα από το δίκαιο που έχουν ορίσει οι διάδικοι σύμφωνα με την παράγραφο 1, το ζήτημα κατά πόσον ο δικαιούχος μπορεί να παραιτηθεί από το δικαίωμα διατροφής ρυθμίζεται από το δίκαιο του κράτους της συνήθους διαμονής του δικαιούχου κατά το χρόνο του καθορισμού.
      5.   Εάν, κατά το χρόνο του καθορισμού, οι διάδικοι δεν ήταν πλήρως ενημερωμένοι όσον αφορά τις συνέπειες της επιλογής τους και δεν είχαν επίγνωση των συνεπειών αυτών κατά τη στιγμή του καθορισμού του εφαρμοστέου δικαίου, το δίκαιο που έχουν ορίσει οι διάδικοι δεν εφαρμόζεται σε περίπτωση που η εφαρμογή του θα συνεπαγόταν άνισες ή παράλογες συνέπειες για οποιονδήποτε από τους διαδίκους.
      Άρθρο 9
      «Κατοικία» αντί «ιθαγένειας»
      Ένα κράτος που εφαρμόζει την έννοια της «κατοικίας» ως κριτήριο σύνδεσης σε οικογενειακά θέματα μπορεί να ενημερώσει το Μόνιμο Γραφείο της Συνδιάσκεψης της Χάγης για το ιδιωτικό διεθνές δίκαιο ότι όσον αφορά τις υποθέσεις που υποβάλλονται στις αρχές του, ο όρος «ιθαγένεια» στα άρθρα 4 και 6 αντικαθίσταται από τον όρο «κατοικία» όπως ορίζεται από το εν λόγω κράτος.
      Άρθρο 10
      Δημόσιοι οργανισμοί
      Το δικαίωμα ενός δημόσιου οργανισμού να ζητήσει την επιστροφή επιδόματος που χορηγήθηκε στον δικαιούχο αντί διατροφής υπόκειται στο δίκαιο που διέπει το δημόσιο οργανισμό.
      Άρθρο 11
      Πεδίο εφαρμογής του εφαρμοστέου δικαίου
      Το εφαρμοστέο δίκαιο σε μια υποχρέωση διατροφής καθορίζει μεταξύ άλλων:

                  α)

                  την ύπαρξη και την έκταση των δικαιωμάτων του δικαιούχου και έναντι τίνος μπορεί να τα ασκήσει·

                  β)

                  το βαθμό στον οποίο ο δικαιούχος μπορεί να ζητήσει αναδρομικά διατροφή·

                  γ)

                  τη βάση υπολογισμού του ποσού της διατροφής και την τιμαριθμική προσαρμογή·

                  δ)

                  τον δικαιούμενο να κινήσει διαδικασία διατροφής, υπό την επιφύλαξη των θεμάτων που συνδέονται με την ικανότητα διαδίκου και τη δικαστική εκπροσώπηση·

                  ε)

                  τις προθεσμίες παραγραφής·

                  στ)

                  την έκταση της υποχρέωσης του υπόχρεου διατροφής, σε περίπτωση που δημόσιος οργανισμός επιδιώκει την επιστροφή επιδομάτων που χορηγήθηκαν στο δικαιούχο αντί διατροφής.

            Άρθρο 12
      Αποκλεισμός της παραπομπής
      Σύμφωνα με το παρόν πρωτόκολλο, ο όρος «δίκαιο» ορίζει το ισχύον σε ένα κράτος δίκαιο, εξαιρουμένων των κανόνων σύγκρουσης νόμων.
      Άρθρο 13
      Δημόσια τάξη
      Η εφαρμογή του δικαίου που καθορίζεται σύμφωνα με το πρωτόκολλο μπορεί να απορριφθεί μόνο στο βαθμό που τα αποτελέσματά του θα ήταν καταφανώς αντίθετα προς τη δημόσια τάξη του δικάζοντος δικαστή.
      Άρθρο 14
      Καθορισμός του ύψους της διατροφής
      Ακόμα και αν προβλέπει άλλως το εφαρμοστέο δίκαιο, κατά τον καθορισμό του ύψους της διατροφής λαμβάνονται υπόψη οι ανάγκες του δικαιούχου καθώς και κάθε αποζημίωση που χορηγήθηκε στο δικαιούχο αντί περιοδικής καταβολής διατροφής.
      Άρθρο 15
      Μη εφαρμογή του πρωτοκόλλου σε εσωτερικές συγκρούσεις νόμων
      1.   Ένα συμβαλλόμενο κράτος στο οποίο εφαρμόζονται διαφορετικά συστήματα δικαίου ή σύνολα κανόνων όσον αφορά τις υποχρεώσεις διατροφής δεν είναι υποχρεωμένο να εφαρμόζει τους κανόνες του πρωτοκόλλου σε συγκρούσεις που αφορούν αποκλειστικά αυτά τα διαφορετικά συστήματα ή σύνολα κανόνων.
      2.   Το παρόν άρθρο δεν εφαρμόζεται σε περιφερειακό οργανισμό οικονομικής ολοκλήρωσης.
      Άρθρο 16
      Μη ενοποιημένα νομικά συστήματα εδαφικού χαρακτήρα
      1.   Σε σχέση με ένα κράτος όπου εφαρμόζονται σε διαφορετικές εδαφικές ενότητες δύο ή περισσότερα συστήματα δικαίου ή σύνολα κανόνων δικαίου για οποιοδήποτε θέμα ρυθμιζόμενο στο παρόν πρωτόκολλο:

                  α)

                  οποιαδήποτε παραπομπή στο δίκαιο κράτους θεωρείται, κατά περίπτωση, ως παραπομπή στο ισχύον δίκαιο της σχετικής εδαφικής ενότητας·

                  β)

                  οποιαδήποτε μνεία των αρμόδιων αρχών ή δημόσιων οργανισμών του κράτους αυτού θεωρείται, κατά περίπτωση, ως μνεία των αρμόδιων αρχών ή δημόσιων οργανισμών που είναι εξουσιοδοτημένοι να ενεργούν στη σχετική εδαφική ενότητα·

                  γ)

                  οποιαδήποτε μνεία της συνήθους διαμονής στο συγκεκριμένο κράτος θεωρείται, κατά περίπτωση, ως μνεία της συνήθους διαμονής στη σχετική εδαφική ενότητα·

                  δ)

                  οποιαδήποτε μνεία στο κράτος του οποίου την κοινή ιθαγένεια έχουν δύο πρόσωπα θεωρείται ως μνεία της εδαφικής ενότητας που ορίζεται από το δίκαιο του εν λόγω κράτους ή, ελλείψει σχετικών κανόνων, της εδαφικής ενότητας με την οποία συνδέεται στενότερα η υποχρέωση διατροφής·

                  ε)

                  οποιαδήποτε μνεία του κράτους του οποίου την ιθαγένεια έχει ένας εκ των διαδίκων θεωρείται ως μνεία της εδαφικής ενότητας που ορίζεται από το δίκαιο του συγκεκριμένου κράτους ή, ελλείψει σχετικών κανόνων, της εδαφικής ενότητας με την οποία συνδέεται στενότερα το συγκεκριμένο πρόσωπο.

            2.   Για το σκοπό του καθορισμού του εφαρμοστέου δικαίου σύμφωνα με το πρωτόκολλο σε σχέση με κράτος που περιλαμβάνει δύο ή περισσότερες εδαφικές ενότητες, κάθε μία από τις οποίες διαθέτει χωριστό σύστημα δικαίου ή σύνολο κανόνων δικαίου σε σχέση με τα ζητήματα που καλύπτονται από το παρόν πρωτόκολλο, εφαρμόζονται οι ακόλουθοι κανόνες:

                  α)

                  εφόσον στο κράτος αυτό ισχύουν κανόνες βάσει των οποίων καθορίζεται ποιας εδαφικής ενότητας το δίκαιο πρέπει να εφαρμοστεί, εφαρμόζεται το δίκαιο αυτής της ενότητας·

                  β)

                  ελλείψει σχετικών κανόνων, εφαρμόζεται το δίκαιο της εδαφικής ενότητας που καθορίζεται σύμφωνα με τις διατάξεις της πρώτης παραγράφου.

            3.   Το παρόν άρθρο δεν εφαρμόζεται σε περιφερειακό οργανισμό οικονομικής ολοκλήρωσης.
      Άρθρο 17
      Μη ενοποιημένα νομικά συστήματα προσωπικού χαρακτήρα
      Για να προσδιοριστεί το εφαρμοστέο δυνάμει του πρωτοκόλλου δίκαιο, όταν ένα κράτος περιλαμβάνει δύο ή περισσότερα συστήματα δικαίου ή σύνολα κανόνων που εφαρμόζονται σε διαφορετικές κατηγορίες προσώπων σε σχέση με ζητήματα που διέπονται από το παρόν πρωτόκολλο, οποιαδήποτε αναφορά στο δίκαιο ενός τέτοιου κράτους νοείται ότι αφορά το σύστημα δικαίου που καθορίζεται από τους ισχύοντες κανόνες στο συγκεκριμένο κράτος.
      Άρθρο 18
      Συντονισμός με τις προηγούμενες συμβάσεις της Χάγης σχετικά με τις υποχρεώσεις διατροφής
      Στις σχέσεις μεταξύ των συμβαλλομένων κρατών, το παρόν πρωτόκολλο αντικαθιστά τη σύμβαση της Χάγης της 2ας Οκτωβρίου 1973 για το εφαρμοστέο δίκαιο στις υποχρεώσεις διατροφής και τη σύμβαση της Χάγης της 24ης Οκτωβρίου 1956 για το εφαρμοστέο δίκαιο στις υποχρεώσεις διατροφής έναντι των τέκνων.
      Άρθρο 19
      Συντονισμός με άλλες νομικές πράξεις
      1.   Το παρόν πρωτόκολλο δεν επηρεάζει διεθνείς πράξεις στις οποίες έχουν προσχωρήσει ή θα προσχωρήσουν συμβαλλόμενα κράτη και οι οποίες περιέχουν διατάξεις για ζητήματα που διέπονται από το παρόν πρωτόκολλο, εκτός αν γίνει αντίθετη δήλωση από τα κράτη που καθίστανται συμβαλλόμενα μέρη των πράξεων αυτών.
      2.   Η παράγραφος 1 εφαρμόζεται εξίσου στους ομοιόμορφους νόμους που στηρίζονται στην ύπαρξη μεταξύ των οικείων κρατών ειδικών δεσμών, κυρίως περιφερειακού χαρακτήρα.
      Άρθρο 20
      Ενιαία ερμηνεία
      Για την ερμηνεία του παρόντος πρωτοκόλλου, λαμβάνεται υπόψη ο διεθνής χαρακτήρας του και η ανάγκη προαγωγής της ενιαίας εφαρμογής του.
      Άρθρο 21
      Εξέταση της πρακτικής λειτουργίας του πρωτοκόλλου
      1.   Ο γενικός γραμματέας της Συνδιάσκεψης της Χάγης για το ιδιωτικό διεθνές δίκαιο συγκαλεί κατά περίπτωση ειδική επιτροπή με σκοπό την εξέταση της πρακτικής λειτουργίας του πρωτοκόλλου.
      2.   Προς το σκοπό αυτό, τα συμβαλλόμενα κράτη συνεργάζονται με το Μόνιμο Γραφείο της Συνδιάσκεψης της Χάγης για το ιδιωτικό διεθνές δίκαιο με σκοπό τη συλλογή της νομολογίας που αφορά την εφαρμογή του πρωτοκόλλου.
      Άρθρο 22
      Μεταβατικές διατάξεις
      Το παρόν πρωτόκολλο δεν εφαρμόζεται σε αξιώσεις διατροφής που εγείρονται σε συμβαλλόμενο κράτος για περίοδο προηγούμενη από την έναρξη ισχύος του στο συγκεκριμένο κράτος.
      Άρθρο 23
      Υπογραφή, επικύρωση και προσχώρηση
      1.   Το παρόν πρωτόκολλο είναι ανοιχτό προς υπογραφή από όλα τα κράτη.
      2.   Το παρόν πρωτόκολλο υπόκειται σε κύρωση, αποδοχή ή έγκριση από τα υπογράφοντα κράτη.
      3.   Κάθε κράτος μπορεί να προσχωρήσει στο παρόν πρωτόκολλο.
      4.   Οι πράξεις κύρωσης, αποδοχής, έγκρισης ή προσχώρησης κατατίθενται στο Υπουργείο Εξωτερικών του Βασιλείου των Κάτω Χωρών, το οποίο ασκεί καθήκοντα θεματοφύλακα του παρόντος πρωτοκόλλου.
      Άρθρο 24
      Περιφερειακοί οργανισμοί οικονομικής ολοκλήρωσης
      1.   Ένας περιφερειακός οργανισμός οικονομικής ολοκλήρωσης ο οποίος απαρτίζεται αποκλειστικά και μόνο από κυρίαρχα κράτη και είναι αρμόδιος για ορισμένα ή για όλα τα θέματα που διέπονται από το παρόν πρωτόκολλο δύναται ομοίως να υπογράψει, να αποδεχθεί, να εγκρίνει ή να προσχωρήσει στο παρόν πρωτόκολλο. Στην περίπτωση αυτή, ο περιφερειακός οργανισμός οικονομικής ολοκλήρωσης έχει τα δικαιώματα και τις υποχρεώσεις συμβαλλόμενου κράτους, στον βαθμό που ο οργανισμός είναι αρμόδιος για θέματα που υπάγονται στο παρόν πρωτόκολλο.
      2.   Κατά τον χρόνο της υπογραφής, αποδοχής, έγκρισης ή προσχώρησης, ο περιφερειακός οργανισμός οικονομικής ολοκλήρωσης ενημερώνει εγγράφως τον θεματοφύλακα σχετικά με τα θέματα που υπάγονται στο παρόν πρωτόκολλο και για τα οποία η αρμοδιότητα έχει εκχωρηθεί στον υπόψη οργανισμό από τα κράτη μέλη του. Ο οργανισμός ενημερώνει πάραυτα εγγράφως τον θεματοφύλακα σχετικά με κάθε μεταβολή που επέρχεται στις αρμοδιότητες που του έχουν εκχωρηθεί και οι οποίες καθορίζονται στην πλέον πρόσφατη γνωστοποίηση στην οποία προέβη βάσει της παρούσας παραγράφου.
      3.   Κατά τη στιγμή της υπογραφής, αποδοχής, έγκρισης ή προσχώρησης, ένας περιφερειακός οργανισμός οικονομικής ολοκλήρωσης μπορεί να δηλώσει, σύμφωνα με το άρθρο 28, ότι είναι αρμόδιος για όλα τα θέματα που ρυθμίζονται από το παρόν πρωτόκολλο και ότι τα κράτη μέλη που έχουν εκχωρήσει την αρμοδιότητά τους στον περιφερειακό οργανισμό οικονομικής ολοκλήρωσης στο συγκεκριμένο τομέα δεσμεύονται από το πρωτόκολλο λόγω της υπογραφής, της αποδοχής, της έγκρισης ή της προσχώρησης εκ μέρους του οργανισμού.
      4.   Για τους σκοπούς της έναρξης ισχύος του παρόντος πρωτοκόλλου, οι πράξεις που κατατίθενται από περιφερειακό οργανισμό οικονομικής ολοκλήρωσης δεν συνυπολογίζονται, εκτός αν ο εκάστοτε περιφερειακός οργανισμός οικονομικής ολοκλήρωσης προβεί σε δήλωση σύμφωνα με την παράγραφο 3.
      5.   Κάθε αναφορά σε «συμβαλλόμενο κράτος» ή «κράτος» στην παρούσα σύμβαση ισχύει ομοίως, κατά περίπτωση, για κάθε περιφερειακό οργανισμό οικονομικής ολοκλήρωσης ο οποίος είναι συμβαλλόμενο μέρος της. Σε περίπτωση που ένας περιφερειακός οργανισμός οικονομικής ολοκλήρωσης προβεί σε δήλωση δυνάμει της παραγράφου 3, κάθε αναφορά σε «συμβαλλόμενο κράτος» ή «κράτος» στην παρούσα σύμβαση ισχύει ομοίως, κατά περίπτωση, για τα κράτη μέλη του οργανισμού.
      Άρθρο 25
      Έναρξη ισχύος
      1.   Το παρόν πρωτόκολλο τίθεται σε ισχύ την πρώτη ημέρα του μήνα που ακολουθεί την παρέλευση τριμήνου από την κατάθεση της δεύτερης πράξης κύρωσης, αποδοχής, έγκρισης ή προσχώρησης κατά τα οριζόμενα στο άρθρο 23.
      2.   Ακολούθως, το πρωτόκολλο τίθεται σε ισχύ:

                  α)

                  για κάθε κράτος ή περιφερειακό οργανισμό οικονομικής ολοκλήρωσης κατά την έννοια του άρθρου 24 που προβαίνει μεταγενέστερα στην κύρωση, αποδοχή, έγκριση του πρωτοκόλλου ή προσχώρηση σε αυτό, την πρώτη ημέρα του μήνα που ακολουθεί την παρέλευση τριμήνου από την κατάθεση της οικείας πράξης κύρωσης, αποδοχής, έγκρισης ή προσχώρησης·

                  β)

                  για τις εδαφικές ενότητες στις οποίες έχει επεκταθεί το παρόν πρωτόκολλο κατ’ εφαρμογή του άρθρου 26 παράγραφος 1, την πρώτη ημέρα του μήνα που ακολουθεί την παρέλευση τριμήνου από την κοινοποίηση της δήλωσης που αναφέρεται στο εν λόγω άρθρο.

            Άρθρο 26
      Δηλώσεις σχετικά με μη ενοποιημένα νομικά συστήματα
      1.   Εάν ένα κράτος έχει δύο ή περισσότερες εδαφικές μονάδες στις οποίες ισχύουν διαφορετικά νομικά καθεστώτα ως προς τα θέματα που πραγματεύεται το παρόν πρωτόκολλο, δύναται κατά τη στιγμή της υπογραφής, κύρωσης, αποδοχής, έγκρισης ή προσχώρησης να δηλώσει, σύμφωνα με το άρθρο 28, ότι το παρόν πρωτόκολλο εκτείνεται σε όλες τις εδαφικές μονάδες ή μόνο σε μία ή περισσότερες εξ αυτών και να τροποποιήσει οποτεδήποτε την παρούσα δήλωση υποβάλλοντας άλλη δήλωση.
      2.   Η δήλωση αυτή κοινοποιείται στο θεματοφύλακα και αναφέρει ρητά τις εδαφικές μονάδες στις οποίες εφαρμόζεται το παρόν πρωτόκολλο.
      3.   Εάν ένα κράτος δεν προβεί σε δήλωση σύμφωνα με το παρόν άρθρο, το πρωτόκολλο εφαρμόζεται στο σύνολο του εδάφους αυτού του κράτους.
      4.   Το παρόν άρθρο δεν εφαρμόζεται σε περιφερειακό οργανισμό οικονομικής ολοκλήρωσης.
      Άρθρο 27
      Επιφυλάξεις
      Δεν γίνονται δεκτές επιφυλάξεις σχετικά με το παρόν πρωτόκολλο.
      Άρθρο 28
      Δηλώσεις
      1.   Οι δηλώσεις κατά την έννοια των άρθρων 24 παράγραφος 3 και 26 παράγραφος 1 είναι δυνατό να πραγματοποιούνται κατά τον χρόνο υπογραφής, κύρωσης, αποδοχής, έγκρισης ή προσχώρησης και οποτεδήποτε ακολούθως, καθώς και να τροποποιούνται ή να ανακαλούνται ανά πάσα στιγμή.
      2.   Κάθε πραγματοποίηση, τροποποίηση ή ανάκληση δήλωσης γνωστοποιείται στον θεματοφύλακα.
      3.   Κάθε δήλωση η οποία πραγματοποιείται κατά τον χρόνο υπογραφής, κύρωσης, αποδοχής, έγκρισης ή προσχώρησης αρχίζει να ισχύει ταυτόχρονα με τη θέση σε ισχύ του παρόντος πρωτοκόλλου για το οικείο κράτος.
      4.   Κάθε δήλωση που πραγματοποιείται μεταγενέστερα και κάθε τροποποίηση ή ανάκληση δήλωσης αρχίζουν να ισχύουν την πρώτη ημέρα του μήνα που ακολουθεί την παρέλευση τριμήνου από την ημερομηνία κατά την οποία η σχετική γνωστοποίηση περιήλθε στον θεματοφύλακα.
      Άρθρο 29
      Καταγγελία
      1.   Κάθε συμβαλλόμενο κράτος μπορεί να καταγγείλει το παρόν πρωτόκολλο με γραπτή γνωστοποίηση απευθυνόμενη στο θεματοφύλακα. Η καταγγελία μπορεί να περιορίζεται σε ορισμένες εδαφικές μονάδες ενός κράτους με μη ενοποιημένα νομικά συστήματα στις οποίες εφαρμόζεται το παρόν πρωτόκολλο.
      2.   Η καταγγελία τίθεται σε ισχύ την πρώτη ημέρα του μήνα που ακολουθεί την παρέλευση δωδεκαμήνου από την ημερομηνία κατά την οποία η σχετική γνωστοποίηση περιήλθε στον θεματοφύλακα. Αν στη γνωστοποίηση καθορίζεται μεγαλύτερο χρονικό διάστημα για τη θέση σε ισχύ της καταγγελίας, η καταγγελία αρχίζει να ισχύει από την παρέλευση της συγκεκριμένης περιόδου, με αφετηρία την ημερομηνία κατά την οποία η σχετική γνωστοποίηση περιήλθε στον θεματοφύλακα.
      Άρθρο 30
      Κοινοποίηση
      Ο θεματοφύλακας κοινοποιεί στα Μέλη της Συνδιάσκεψης της Χάγης για το ιδιωτικό διεθνές δίκαιο, καθώς και τα λοιπά κράτη και τους περιφερειακούς οργανισμούς οικονομικής ολοκλήρωσης που υπέγραψαν, επικύρωσαν, αποδέχθηκαν, ενέκριναν ή προσχώρησαν σύμφωνα με τα άρθρα 23 και 24, τις ακόλουθες πληροφορίες:

                  α)

                  τις υπογραφές και επικυρώσεις, αποδοχές, εγκρίσεις και προσχωρήσεις που προβλέπονται στα άρθρα 23 και 24·

                  β)

                  την ημερομηνία έναρξης ισχύος της παρούσας σύμβασης σύμφωνα με το άρθρο 25·

                  γ)

                  τις δηλώσεις που προβλέπονται στα άρθρα 24 παράγραφος 3 και 26 παράγραφος 1·

                  δ)

                  τις καταγγελίες που προβλέπονται στο άρθρο 29.

         Σε πίστωση των ανωτέρω, οι υπογράφοντες, δεόντως προς τούτο εξουσιοδοτημένοι, υπέγραψαν το παρόν πρωτόκολλο.
         Συνήφθη στη Χάγη στις 23 Νοεμβρίου 2007, στην αγγλική και τη γαλλική γλώσσα (αμφότερες οι γλωσσικές αποδόσεις είναι εξίσου αυθεντικές), σε ένα και μόνο αντίγραφο, το οποίο κατατίθεται στο αρχείο της κυβερνήσεως του Βασιλείου των Κάτω Χωρών, ενώ επικυρωμένο αντίγραφο αποστέλλεται, διά της διπλωματικής οδού, σε έκαστο κράτος μέλος της Συνδιάσκεψης της Χάγης για το ιδιωτικό διεθνές δίκαιο κατά την ημερομηνία της εικοστής πρώτης συνόδου της, καθώς και σε έκαστο κράτος το οποίο μετείχε στην εν λόγω σύνοδο.


Avis juridique important

|

32001D0527

2001/527/ΕΚ: Απόφαση της Επιτροπής, της 6ης Ιουνίου 2001, για τη σύσταση της ευρωπαϊκής επιτροπής ρυθμιστικών αρχών των αγορών κινητών αξιών (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 1501]

Επίσημη Εφημερίδα αριθ. L 191 της 13/07/2001 σ. 0043 - 0044

Απόφαση της Επιτροπήςτης 6ης Ιουνίου 2001για τη σύσταση της ευρωπαϊκής επιτροπής ρυθμιστικών αρχών των αγορών κινητών αξιών[κοινοποιηθείσα υπό τον αριθμό Ε(2001) 1501](Κείμενο που παρουσιάζει ενδιαφέρον για τον ΕΟΧ)(2001/527/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας,Εκτιμώντας τα ακόλουθα:(1) Η ελευθερία παροχής υπηρεσιών και η ελεύθερη κυκλοφορία των κεφαλαίων αποτελεί έναν από τους πρωταρχικούς στόχους της Κοινότητας, όπως ορίζεται στα άρθρα 49 και 56 της συνθήκης.(2) Η οικοδόμηση μιας γνήσιας εσωτερικής αγοράς χρηματοπιστωτικών υπηρεσιών αποτελεί κρίσιμο στοιχείο για την αύξηση της οικονομικής ανάπτυξης και τη δημιουργία απασχόλησης στην Κοινότητα.(3) Το πρόγραμμα δράσης της Επιτροπής για τις χρηματοπιστωτικές υπηρεσίες(1) προβλέπει μια σειρά από δράσεις οι οποίες είναι απαραίτητες για την ολοκλήρωση της ενιαίας αγοράς χρηματοπιστωτικών υπηρεσιών.(4) Κατά τη σύνοδο της Λισαβόνας το Μάρτιο του 2000, το Ευρωπαϊκό Συμβούλιο ζήτησε την εφαρμογή του εν λόγω προγράμματος δράσης μέχρι το 2005.(5) Στις 17 Ιουλίου του 2000 το Συμβούλιο συνέστησε την "επιτροπή σοφών" για τη ρύθμιση των ευρωπαϊκών αγορών κινητών αξιών.(6) Στην τελική της έκθεση η επιτροπή σοφών ζήτησε τη σύσταση δύο συμβουλευτικών επιτροπών, της ευρωπαϊκής επιτροπής κινητών αξιών, η οποία θα απαρτίζεται από υψηλού επιπέδου εκπροσώπους των κρατών μελών, και την ευρωπαϊκή επιτροπή ρυθμιστικών αρχών των αγορών κινητών αξιών, η οποία θα απαρτίζεται από υψηλόβαθμα στελέχη των εθνικών δημόσιων αρχών που είναι αρμόδιες στον τομέα των κινητών αξιών προκειμένου, μεταξύ άλλων, να παρέχουν συμβουλές στην Επιτροπή.(7) Με το ψήφισμά του για την αποτελεσματικότερη ρύθμιση της αγοράς κινητών αξιών στην Ευρωπαϊκή Ένωση, το Ευρωπαϊκό Συμβούλιο της Στοκχόλμης χαιρέτησε την πρόθεση της Επιτροπής να συστήσει επίσημα μια ανεξάρτητη επιτροπή ρυθμιστικών αρχών, σύμφωνα με τα όσα προτείνονται στην έκθεση της επιτροπής σοφών.(8) Η ευρωπαϊκή επιτροπή ρυθμιστικών αρχών των αγορών κινητών αξιών πρέπει να αποτελέσει για την Επιτροπή ένα ανεξάρτητο όργανο προβληματισμού, συζήτησης και συμβουλών στον τομέα των κινητών αξιών.(9) Η ευρωπαϊκή επιτροπή ρυθμιστικών αρχών των αγορών κινητών αξιών πρέπει να εργασθεί επίσης προς την κατεύθυνση της ομοιόμορφης και έγκαιρης εφαρμογής των κοινοτικών κανόνων στα κράτη μέλη με την αποτελεσματικότερη συνεργασία μεταξύ των εθνικών εποπτικών αρχών, διεξάγοντας αμοιβαίες αξιολογήσεις και προωθώντας τις βέλτιστες πρακτικές(2).(10) Η ευρωπαϊκή επιτροπή ρυθμιστικών αρχών των αγορών κινητών αξιών πρέπει να οργανώσει τον τρόπο λειτουργίας της και να διατηρεί στενές σχέσεις με την Επιτροπή και την ευρωπαϊκή επιτροπή κινητών αξιών. Ο πρόεδρός της πρέπει να εκλέγεται μεταξύ των μελών της.(11) Η ευρωπαϊκή επιτροπή ρυθμιστικών αρχών των αγορών κινητών αξιών πρέπει να πραγματοποιεί εκτενείς και έγκαιρες διαβουλεύσεις με τους φορείς της αγοράς, τους καταναλωτές και τους τελικούς χρήστες με ανοικτό και διαφανή τρόπο.(12) Η ευρωπαϊκή επιτροπή ρυθμιστικών αρχών των αγορών κινητών αξιών πρέπει να καταρτίσει τον εσωτερικό κανονισμό της και να ασκεί τις δραστηριότητές της σεβόμενη πλήρως τις διατάξεις της συνθήκης, τα προνόμια των θεσμικών οργάνων και την υφιστάμενη θεσμική ισορροπία(3),ΑΠΟΦΑΣΙΖΕΙ:Άρθρο 1Με την παρούσα απόφαση συγκροτείται ανεξάρτητη συμβουλευτική επιτροπή για τις κινητές αξίας με τον τίτλο "ευρωπαϊκή επιτροπή ρυθμιστικών αρχών των αγορών κινητών αξιών" (στο εξής "επιτροπή").Άρθρο 2Αποστολή της επιτροπής είναι να παρέχει συμβουλές στην Επιτροπή είτε κατόπιν αιτήματος, εντός προθεσμίας την οποία η Επιτροπή θα καθορίζει ανάλογα με τον επείγοντα χαρακτήρα του θέματος, είτε ιδία πρωτοβουλία, τόσο για θέματα πολιτικής, καθώς και για την κατάρτιση σχεδίων εκτελεστικών μέτρων στον τομέα των κινητών αξιών.Άρθρο 3Η επιτροπή απαρτίζεται από υψηλόβαθμους υπαλλήλους των εθνικών δημόσιων αρχών που είναι αρμόδιες για τον τομέα των κινητών αξιών. Κάθε κράτος μέλος ορίζει έναν υψηλόβαθμο εκπρόσωπο των εν λόγω αρχών ο οποίος συμμετέχει στις συσκέψεις της επιτροπής.Η Επιτροπή συμμετέχει στις συσκέψεις της επιτροπής και ορίζει υψηλόβαθμο εκπρόσωπο ο οποίος συμμετέχει σε όλες τις συζητήσεις της επιτροπής.Ο πρόεδρος της επιτροπής εκλέγεται μεταξύ των μελών της.Η επιτροπή μπορεί να καλεί εμπειρογνώμονες και παρατηρητές να συμμετάσχουν στις συσκέψεις της.Άρθρο 4Η επιτροπή διατηρεί στενές σχέσεις με την Επιτροπή και την ευρωπαϊκή επιτροπή κινητών αξιών.Δύναται να συγκροτήσει ομάδες εργασίας.Άρθρο 5Η επιτροπή, προτού υποβάλει τη γνώμη της στην Επιτροπή, προβαίνει σε εκτενείς και έγκαιρες διαβουλεύσεις με τους φορείς της αγοράς, τους καταναλωτές και τους τελικούς χρήστες με ανοικτό και διαφανή τρόπο.Άρθρο 6Η επιτροπή καταρτίζει ετήσια έκθεση στην Επιτροπή.Άρθρο 7Η επιτροπή καταρτίζει τον δικό της εσωτερικό κανονισμό λειτουργίας, καθώς και τους δικούς της κανόνες λειτουργίας.Άρθρο 8Η επιτροπή αναλαμβάνει τα καθήκοντα της από τις 7 Ιουνίου 2001.Βρυξέλλες, 6 Ιουνίου 2001.Για την ΕπιτροπήFrederik BolkesteinΜέλος της Επιτροπής(1) COM(1999) 232 τελικό.(2) Κείμενο που περιλαμβάνεται στο σημείο 6 (τρίτο εδάφιο) του ψηφίσματος της Στοκχόλμης.(3) Κείμενο που περιλαμβάνεται στο προοίμιο (τελευταίο εδάφιο) του ψηφίσματος της Στοκχόλμης.


Avis juridique important

|

32002D0601(02)

Απόφαση του Συμβουλίου της 23ης Μαΐου 2002 για τον διορισμό επικουρικού προέδρου τμήματος προσφυγών και προέδρου της υπηρεσίας προσφυγών του Γραφείου Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα)

Επίσημη Εφημερίδα αριθ. C 130 της 01/06/2002 σ. 0002 - 0002

Απόφαση του Συμβουλίουτης 23ης Μαΐου 2002για τον διορισμό επικουρικού προέδρου τμήματος προσφυγών και προέδρου της υπηρεσίας προσφυγών του Γραφείου Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα)(2002/C 130/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα(1), και ιδίως τα άρθρα 120 και 131,τις υποψηφιότητες που υπέβαλε το διοικητικό συμβούλιο του Γραφείου Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα) στις 17 Απριλίου 2002,ΑΠΟΦΑΣΙΖΕΙ:Άρθρο 1Ο κ. Bruno Paul Georges MACHADO, που γεννήθηκε στο Παρίσι (Γαλλία), στις 20 Αυγούστου 1945, διορίζεται επικουρικός πρόεδρος τμήματος προσφυγών και πρόεδρος της υπηρεσίας προσφυγών του Γραφείου Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα) για διάστημα πέντε ετών.Άρθρο 2Η ημερομηνία κατά την οποία αρχίζει να υπολογίζεται η αναφερόμενη στο άρθρο 1 πενταετής περίοδος, καθορίζεται από το διοικητικό συμβούλιο του Γραφείου Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα).Βρυξέλλες, 23 Μαΐου 2002.Για το ΣυμβούλιοΟ ΠρόεδροςP. del Castillo Vera(1) ΕΕ L 11 της 14.1.1994, σ. 1.